text:
Arbui di Nadâl ancje in II e VI Circoscrizion
Ancje la Seconde e la Seste Circoscrizion a impiin i lôr arbui di Nadâl. L’apontament al è par sabide ai 12 di Dicembar a cinc dopodimisdì (17.00) alì dal oratori di Sant Svualt in vie Bertiolo e a siet e un cuart sot sere (19.15) sul sagrât de glesie di Sant Roc, su la vie omonime. Pe ocasion, ator dal arbul, si daran dongje citadins, autoritâts, comerciants dai borcs e lis associazions che a àn puartât il lôr contribût pai…
Ai 8 di Dicembar “Cercando Tina”
Apontament doman a Cjase Cavazzini cun “Cercando Tina”, un lavôr de compagnie AreaArea tra lis fotografiis di Tina Modotti. Un viaç tra cuarp, scolte, moviment e imagjinis al Museu di Art Moderne e Contemporanie, ae scuvierte de art de artiste furlane. Il spetacul al è in program ancje domenie, ai 13 di Dicembar, simpri a 15.30. Par viodi la esibizion al è previodût un biliet. Cul biliet al sarà pussibil viodi dome la mostre dedicade a Tina Modotti.
Viertiduris straordenariis de Ludoteche comunâl
Il Comun al informe che la Ludoteche comunâl di vie del Sale e je vierte vuê, lunis ai 7 di Dicembar, e doman martars ai 8, di 15 a 18. Intal mês di Dicembar la Ludoteche e sarà vierte ancje ogni miercus e ogni sabide di sere, di vot e mieze a undis e mieze di gnot (20.30 – 11.30).
Scree sabide de mostre “Natale di scus”
E sarà screade sabide ai 5 di Dicembar, a 10.30, la mostre “Natale di scus”, inte sede de 5^ Circoscrizion, in vie Veneto 164 a Cussignà. Inte mostre a saran presentadis lis oparis realizadis intal laboratori creatîf “scus”, il mês di Setembar a Cussignà. L’art di lavorà la scusse de blave e je une des tecnichis plui tipichis de tradizion furlane. La mostre e sarà vierte ai 5 di Dicembar di 10 a 12.30 e di 15.30 a 19 e…
Scree ai 4 pe mostre su la art di Štěpán Zavřel
La associazion “Vicinie dai Crotârs”, in colaborazion coul Museu etnografic di Udin e il Museu Artistic Štěpán Zavřel-Spazi Brazzà di Murùs, al propon la mostre di grafiche e di ilustrazions “Luce e Paesaggi nel Natale di Štěpán Zavřel”. La esposizion, curade di Marina Tonzig, si scree a palaç Giacomelli vinars ai 4 di Dicembar a cinc sot sere (17.00) par restâ vierte fintremai domenie ai 17 di Zenâr.
A cressin in citât lis areis dedicadis ai cjans
In citât a cressin lis areis dedicadis ai cjans, trê spazis libars. Su la fonde dai risultâts otignûts cu lis sperimentazions fatis intai mês stâts, la Zonte comunâl e à decidût di slargjâ i spazis là che i cjans a puedin cori in plene libertât. Ai vot spazis za disponibii (logâts su viâl dello Sport, vie della Roggia, vie Marsala, vie Carducci, vie Divisione Garibaldi Osoppo, vie D’Orlandi, vie Zugliano, vie Ramandolo), si zontin une aree verde in vie Lemene,…
A doplein lis viertiduris serâls de Ludoteche
La Ludoteche comunâl e doplee lis viertiduris serâls. Cun di fat, par dut il mês di Dicembar, i locâi di vie del Sale a restaran vierts ducj i miercus di sere di vot e mieze di sere a undis e mieze di gnot (20.30 – 23.30).
Novitâts te gjestion dai implants di balon circoscrizionâi
La Zonte comunâl e à fat bon vuê, martars prin di Dicembar, il stampon di convenzion pe concession in ûs e in gjestion dai implants di balon comunâl di interès circoscrizionâl, o sei il “G. Centazzo” di vie Joppi – vie della Roggia, il “B. Rigo” di vie Basiliano e chei di vie Barcis e in Cormôr Bas. Si trate di un model gnûf di gjestion che al à vût il vie libare ancje de FIGC e de Leghe dai…
Plui ufierte di servizis ae primarie Mazzini
In gracie di dôs convenzions sotscritis dal Comun di Udin la ufierte de scuele primarie Mazzini e sarà infuartide cun cors di natazion e di teatri su misure pai arlêfs. La Aministrazion comunâl e inmanearà par chest an scolastic dai cors di natazion sore nuie alì de pissine dal Palamostre di vie Ampezzo. Si fevele di doi turnis di 10 lezions ognidun là che il Comun al cuvierzarà sei i coscj pal traspuart, sei la gjestion aministrative dal progjet. Cun…
Viâl della Vittoria al torne a vierzi intai doi sens
Cul prin di Dicembar, in gracie dal strenzisi dal cantîr in Zardin Grant, viâl della Vittoria al torne a vierzi al passaç dai veicui in dutis lis dôs direzions di marcje. Un tant al larà duncje a facilitâ l’acès al centri storic dilunc des fiestis di Nadâl. La misure e restarà in vore par uns doi mês, ven a dî fintremai che no larà a lavorâ su lis viis par jentrâ intal gnûf autoparc sot tiere.


c: text/html

text:
Mi fevele, il gno Friûl, cun vôs di une mughe, vôs che e nas de cente di cret inlidrisade, dutun di indurance e un nuie di tiere… O scolti lis sôs peraulis e lagrimis a memoreâ di fantats e oms che a polsin là sù in mont, vitimis sacrificadis par dai interes no juscj… o sint jevâsi sù suspîrs e [...]
Tag: Barbara Battel
“Tu jeris di Muzane se… par fuarçe, daspò vê gustât, tu “vevis” (voce del verbo “scugnire”) di lâ a polsâ… cence nissune sium, voe o no voe! Il gno pinsîr al jere dut par chê bici di om che dome gno fradi al podeve doprâ e cussì a ore di mirie, ducj i Battei a polsâ, o soi sbrissade fûr [...]
Provait voaltris a nassi inte seconde vite su la taule in cusine, sì provait e dopo s’a le savarìn a contâ! Nassi duncje li parsore parcè che ni il sudoku e ancjemò di mancul la television a jemplavin il cjaf cun bielis robis e inalore il gno secont pari al à dât il vie a la mê creazion. Sì, il [...]
La mê mestre: la bielece e la finece di Audrey Hepburn, la elegance di une modele, la dolcece di une mari, la braùre di insegnâti lis materiis cun semplicitât e ligrie, scuasi un zûc… e a scuele tu levis contente, lis vacancis a jerin tant lungjis di passâ inte solitudin dal cjasâl li che tu vivevis… Inte ricreazion no ti [...]
éic… pic… pic… uff e ce fature! O stoi strent come intun budiel chi dentri… pic… pic …o scugni pardabon crevâ cheste muraie! Par fortune che su la ponte dal gno bec mi cjati cheste spice (par i sienziâts e je la ponte di diamant)! Mi impensi dispès che dome pôc timp indaûr chi dentri o stavi cussì comut, a [...]
Di frute, cjavei ros e pivicjis, no savevi ce ch’al vûl dî diari: si veve un cuader dome pai compîts di cjase e li a si ju faseve. Subite dopo mangjât (su la taule sîs dîs su siet e jere la mignestre di fasui e s i m p r i cun dentri il rîs “originario”) par sghindâ di lavâ [...]
Mi presenti, mi fâs cognossi: o puarti un non une vore dificil, o rivi di une tiere orientâl parfin… ma voaltris no vês di clamami Premna Japonica, par voaltris o sarai la vuestre Puçone! O soi une plante bielissime di lontan, ma cuntun probleme: se mi vignîs dongje o se dome mi tocjâis o mandi fûr un odôr schifôs di [...]
Mi soi regalade un cors di narative in furlan che al à non “scolte e conte” e il nestri compit par cjase al jere chel di inventâ alc da la “fusion” di un tocut di Giacomini – tal ospedâl – plui une conte di Mattiuzza, di sô none Vigje che e veve metût sul toglât la cinise inta gnot prime [...]
Ti sêstu mai domandât cemût che lis bielis personis a “fevelin” al to cûr? Cualchidune a ti fevele cui colôrs dai vistîts, colôrs che e dan lusôr a la muse, ae bocje di ridi, a marchin la lûs dai voi, a esaltin il sflandôr dai cjavei. Di altris invezit a ti sunsurin la lôr dolcece cuntun salût ch’al sa di [...]
Al jere dut cjapât de emozion Jan, joibe di sere: a nol finive plui di fâ domandis a Odilo su ce ch’al varès viodût di uciei e di bestiis a Gradiscje. Si capive ben che i tignive un grum parcè che nol saveve nancje ce ch’e je une fiere. Al ubidive al prin colp a dut chel ch’al diseve Odilo [...]
Vessio di meti adun un profum o sai za il non che i darès: lu clamarès “la biele puaretât”. O tirarès fûr de mê anime un tic di strie, un fruçon di benandante, un blec di sium e dute la part di frute che e polse, ma che e vîf dentri di me. In bande di me mi plasarès vê [...]
Une gnot barbare a rondolâmi intal liet, cence rivâ a cjapâ sium… sintî le musiche dal ronceament dal gno om, zirâmi planc par no sveâlu e tal ultin de torture aes cinc di matine mi soi jevade sù e o ai scrit cul ordenadôr un alc par dii graciis a lis mestris dal asîl pal ben che i àn volût [...]

robotstxt: allowed

filter: keep


text:
NdO (Note dal Ostîr) O publichin cence il so consens chest toc di Carli Pup (il vincidôr dal contecurte day, par altri) A son inovâi che nissun al ricuarde, che no son celebrâts cun manifestazions di place o cun cerimoniis uficiâls, che no àn articui sui cuotidians o servizis tai telegjornâi, che no i si dediche une targhe o ancje [...]
Categorie: Ispirazions
Forsit i gnûfs Contecurtârs no lu savaran, ma su Contecurte, ogni tant, o vin gust di lassâ une ispirazion pes Contis. Cun la ricorince dal 2014 us lassin cheste, in gracie al contribût di Carli Pup. Ai 28 di Lui dal 1914, dopo dal sassinament dal arciduche Francesc Ferdinant, l’imperi di Austrie e Ongjarie al declarà vuere ae Serbie. Tal [...]
O sin rivâts ae tierce ispirazion par scrivi une conte a teme, la prime che us proponìn vie pal 2011. Chest colp o lin a tirâ fûr un fat storic che, ca di pôc, al finìs cinccent agns juscj juscj. Cemût che o vês let intal titul o fevelìn dal riviel de Joibe Grasse dal 1511, o sei la plui [...]
Us proponìn, a distance di un pôc di timp de prime, la seconde des nestris ispirazions par scrivi une conte a teme. Il teme, ancje se no sin masse origjinâi, a nol podeve jessi che il Nadâl, cun dutis lis sos tradizions e cualchi liende, che ancje achì di nô a son sparniçadis. Comencin cun ricuardâ che une des tradizions [...]
Come prin teme par movi i estris dai nestris Contecurtârs, o di chei che a àn voie di deventâlu, o sielzìn un argoment che o vin doprât za l’an passât e che, a viodi dal numar di contis che nus jere rivât, al veve stiçât une vore lis tastieris. O stin cjacarant de gnot de vilie dal dì dai Sants, [...]


text:
ArcidricheArcidriche tiene 10 letras
Definición de arcidriche aquí
Resultados de búsqueda:
Resultados de imágenes:
Youtube: arcidriche
Nube de palabras :
- arcidriche zrcidriche srcidriche wrcidriche qrcidriche aecidriche adcidriche afcidriche atcidriche a5cidriche a4cidriche arxidriche arvidriche arfidriche ardidriche arcudriche arcjdriche arckdriche arcodriche arc9driche arc8driche arcisriche arcixriche arcicriche arcifriche arcirriche arcieriche arcideiche arciddiche arcidfiche arcidtiche arcid5iche arcid4iche arcidruche arcidrjche arcidrkche arcidroche arcidr9che arcidr8che arcidrixhe arcidrivhe arcidrifhe arcidridhe arcidricge arcidricbe arcidricne arcidricje arcidricue arcidricye arcidrichw arcidrichs arcidrichd arcidrichr arcidrich4 arcidrich3


text:
Al è une altre volte timp di “Viva Onde Furlane”. La edizion 2013 de fieste-conciert di autofinanziament di Radio Onde Furlane che dal 2010 e segne la rivade de Sierade chest an e devente un event di mieç Istât e si sposte di Cjasielis a Udin. L’apontament al è li dal Parc dal Cormôr, a Udin, inte suaze di chest an si davuelzarà dentri dal Homepage Festival, vinars ai 2 di Avost a tacâ di vot sot sere.
“Viva Onde Furlane”, che ogni an al cjape dentri un miâr e passe di scoltadôrs, amîs e colaboradôrs de “radio libare dai furlans”, al jere nassût tant che rispueste ae politiche regjonâl di riduzion des ativitâts di tutele e di promozion de lenghe furlane, setôr là che Onde Furlane e davuelç une funzion decisive, no dome cu la sô programazion radiofoniche e la sô ativitât di informazion, intratigniment e produzion culturâl par furlan ma ancje cu la valorizazion di dut ce che si môf in Friûl te musiche, te art e te creativitât, cu lis colaborazions cun chê s altris minorancis linguistichis in Europe e cu lis relazions disvilupadis cui furlans pal mont e soredut cui plui zovins.
Il conciert al viodarà sul palc i Arbe Garbe, inte lôr ultime reincarnazion “jazzfolkpunknoise”, e la cubiade dute di scuvierzi formade dal bluesom Fabian Riz e dal jazz blues hardcore feroç dal Orko Trio, vuidât dal tastierist Giorgio Pacorig.
A Viva Onde Furlane Riz e Orko Trio a presentaran in anteprime i tocs dal cd che a son daûr a regjistrâ pe etichete Musiche Furlane Fuarte. La opare e mostre za di jessi une des produzions musicâls plui inovativis e cjamadis di fuarce poetiche de musiche furlane, intant che il conciert al sarà dal sigûr un dai events musicâi plui ferbints di chest an in Friûl.
Ae musiche dal vîf si alternaran doi DJ set in linie cu la serade, Abrasive e Hybrida, che a curin dôs trasmissions di cult dentri dal palinsest di Onde Furlane, e lis incursions sul palc dai “Cjastrons”, grup comic che ta chescj ultins mês al è daûr a fâ il fisco su lis frecuencis de radio.
“Viva Onde Furlane” e je inmaneade di “Lenghis dal Drâc – Amîs di Onde Furlane”, la associazion nassude par svilupâ iniziativis a pro de radio, adun cun Homepage Festival e Hybrida.
Par tirâ sù lis adesions dal public intant de serade si varà une postazion là che a saran fûr ancje lis produzions musicâls, editoriâls e audiovisivis di Onde Furlane. Jentrade libare, ufierte… «obleade».
Info in rêt: www.ondefurlane.eu.


text:
02/06/13
Par cuale Republiche fasìno fieste?
Cuale ise la maniere miôr par celebrâ la fieste de Republiche taliane? Nô o pensìn che e sarès chê di lassâ in bande fiestis e paradis par meti in vore invezit ce che e dîs la Costituzion che di chê Republiche e varès di jessi la anime e la tressadure. Magari cussì no a son ancjemò tancj i articui e i intindiments de cjarte costituzionâl che no son metûts in vore o lu son in maniere une vore parziâl. Al è il câs, juste par fâ un esempli, dai articui 3 e 6 de Costituzion che a previodin la tutele des minorancis linguistichis e la paritât di dirits / no discriminazion ancje sul plan linguistic. Par chest o varessin vût miôr che chel milion e mieç (plui o mancul) di euros che si spindin pe parade militâr a Rome a fossin stâts invistîts inte promozion de diversitât linguistiche. O saressin stâts contents distès però ancje se ju vessin spindûts par inviâ politichis ativis intal cjamp dal lavôr. Chel stes lavôr che, daûr de Costituzion, al è la fonde de Republiche. E alore, cun tancj articui de Costituzion disaplicâts o pierdûts par strade, cun tancj di lôr cence lavôr e di consecuence cu la sô fonde che e clope, par cuale Republiche varessino di fâ fieste?
Nessun commento:
Iscriviti a: Commenti sul post (Atom)


text:
San Zorç di Noiâr
San Zorç di Noiâr al è un comun inte Basse ocidentâl, che al dì di vuê al fâs part de provincie di Udin e al à 7.312 abitants.
Par chest comun de Basse furlane e passave, une volte, la vie Annia, che di Padue e rivave fin a Aquilee. Propite ator di cheste strade, a son nassudis lis frazions di San Zorç: Ziline, Cjarisà, Zucule. Dome plui tart e je nassude Sant Zorç. Prime sot il Patriarcjât di Aquilee, dopo sot chel di Sant Marc, tal 1521 Sant Zorç al passe sot de Austrie e al devente confin dal Friûl Orientâl. Graziis a cheste posizion di confin, al puart e ae buine viabilitât, Sant Zorç a devente ben prest un paîs di grande impuartance te Basse Furlane. Durant la Prime Vuere Mondiâl, e ven creade une Universitât di medisine clamade Università Castrense (tal paîs e je ancjemò une vie cun chest non) pe formazion di miedis e infermîrs che a davin il so jutori inte vuere. Ta cheste Universitât si son laureadis 1200 personis. Cule Seconde Vuere Mondiâl il paîs al a scomençât a sufrî une crisi economiche che e a puartât tancj "Sanzurzîns" a lassâ il lôr paîs.
Al dì di vuê, San Zorç al gjolt di une buine posizion che e a permetût il svilup da zone industriâl Ausse-Cuar.
Fieste dal paîs: Itinerannia, une volte al an.


text:
Se chest al è un om
Cuant che tu sarâs grandut, Lorenzo, une des robis che ti judarà di plui al sarà lei par cognossi, par cressi. Un siôr che si clamave Primo al à scrit un libri che tu puedis cjatâ ancje in Rêt (frache chi) e che al scomence cussì.
Voaltris che o vivês sigûrs,
tes vuestris cjasis cliputis,
voaltris che o cjatais tornant sotsere
la bocjade cjalde e musis amiis:
considerait se chest al è un om
che al lavore tal paltan
che nol cognòs pâs
che al scombat par mieç pagnut
che al mûr par un sì o par un no.
Considerait se cheste e je une femine
cence cjavei e cence non
cence plui fuarce par ricuardâ
vueits i voi e frêt il grim
tant che un crot in Unvier.
Meditait che chest al è stât:
us comandi chestis peraulis.
Scolpîtlis tal vuestri cûr
stant in cjase lant par vie,
lant a poiâsi o jevant;
ripetêtlis ai vuestris fîs.
O us si disfi la cjase,
la malatie us fermi,
i vuestris fruts no us cjaledin plui.
Lei, Lorenzo, lei. Impie la lûs tal scûr de ignorance e sbreghe chê coltre di bausiis se cualchidun al volès butâle parsore de veretât e al olsàs a dî "nol è mai sucedût". Par no dismenteâsi di chê zornade, ai 27 di Zenâr dal 1945. E par che no torni plui chê tragjedie. Mai plui.


text:
Mostro di un lôf.Publicât da il crot il sabato, agosto 23, 2008
Vuê o fâs jo come il brâf furlan e o conti un dôs robis sul spetacul di îr di sere dal Teatrin dal Rifo a Sant Zorç di Noiâr.
O ai puartât a viodilu ancje il me fi plui grant parcè che si tratave de dopleadure dal vîf di un pôcs di cjartons animâts di Berto Lôf. A viodilu a saran stâts almancul un cent e cincuante di lôr, cussì che a àn scugnût zontâ un pocis di cjadreis: int di dutis lis etâts, zovins e vecjuts, di chei che son lâts fûr cun chê di là a cjapâ un pôc di fresc ai plui piçui che di solit a chê ore a son za a durmî e che a si son gjoldûts un grum il spetacul, (ancje chei che cui nonos a fevelavin par talian).
La traduzion dai tescj e jere di Paoli Patui e prin di scomençâ e je stade lete une sô curte ma biele presentazion cun cualchi riflession su la disfide che e je il tradusi e su la elasticitât che lis lenghis veris a mostrin cuant che passant di une a chê altre si àn di lâ a cirî lis peraulis justis par tignî il significât vêr al di là de traduzion leterâl.
Po dopo al è partît il prin episodi che al è stât mandât prime par talian e dopo dopleât dai atôrs par furlan fasint capî la dificoltât, la bravure e disin ancje la professionalitât che e je daûr.
Si è lâts indenant cun altri cuatri, cinc episodis e, intant che i fruts (e i grancj) a ridevin o ai amirât il biel mistîr che al è daûr ae bravure dai atôrs.
Viodude la dificoltât a cjatâ robe par furlan par fruts al sarès biel che il materiâl metût adun o produsût de Rai al fos metût a disposizion su Internet e che al fos pussibil comprâ i DVD.
3 coments:
-
Ti ringrazi pe citazion. E je une maniere par fâ zirâ une informazion su lis robis furlanis che si viodin ator. E jo o ai aprezât chest to contâ une robe che jo no ai viodût,
Jo la ultime robe dal Rifo che o ai viodût no mi jere plasude (Due uomini e un cullo). Chê volte par no scrivi malut no vevi scrit nuie.
-
-


text:
Jugn 2017
JUGN - PRIME PAGJINE. EDITORIÂL - «La Patrie dal Friûl», biliet di visite dai furlans / (L)INT FURLANE. A Triest si frein de unitât regjonâl / Rai: ce tramai pe lenghe furlane! Un dirit che al somee utopie / PAGJINE 2 – Mandi Leo. Nus à lassâts il poete de Cjargne / Pacifist e agressîf, vert e ros / PAGJINE 3 - Giuseppe Morandini gnûf president de Fondazione Friuli | I numars de Fondazion e il futûr pal president / COGNONS DAL FRIÛL / Un pas indevant e un idaûr su Sapade/Plodn in Patrie / PAGJINE 4 - Di chest an, lezions di furlan te Universitàt di Buenos Aires: une storie che e ven di lontan / CJARGNE. Aziende agricule bio Orcolat Sbilfat / NETITI LA LENGHE / PAGJINE 5 - Un cjargnel al Concerton di Rome dal Prin di Mai: lis emozions di Doro Gjat / UN BLANC E UN NERI. 1e pontade. Airottart icima ilga / PAGJINE 6-7 - IL LUNARI DI JUGN - SIMPRI BOGNS. Leonardo Zanier, Libers… di scugnî lâ (poesie 1060-1962), Milan, 1977 / LA POESIE. Lune gnove di Jugn / RICETE. Polbo feira – Folp a la galiziane / DI MANGJÂ CHEL MÊS CA / TE BUTEGHE AGRARIE / LA PARABULE DAL MÊS. La parabule dal bon Samaritan / IL PERSONAÇ STORIC. Antoni Zuan Sticotti / NO SON PERAULIS PAR VECJOS. Bluetooth / CUATRI RIDADIS / PAGJINE 8 - SLOVENIE. La Slovenie indenant ancje sul risanament des bancjis / FRIÛL EUROPE. Lis dôs musis di Macron: «menace» liberiste e amì des lenghis minorizadis / Il dizionari furlan a puartade di man sul telefonin cu le gnove “App” / PAGJINE 9 - SCOMENCÂTS PAR FURLAN. Trainspotting / NO PAR FURLAN… MA BOGNS. Imlé, il gaelic al è «cool» | Viaç te citât di U / Giulia Daici. Un cûr, une anime, une vôs pal Friûl / PAGJINE 10 - Il gnûf Vuk: polifonie di lenghis e varietâts dal Friûl di soreli jevât | Doi secui e mieçc (e plui) di vocabolaris furlans / La rivoluzion dal premi San Simon di chest an / CE MÛT CHE SI LEI LA GRAFIE FURLANE / PAGJINE 11 - IL FERÂL. La pice di cariere / Tradizions religjosis in Friûl: il libri di Martinis / PAGJINE 12 - IN CHÊ DÌ. LA ZORNADE DI UN FURLAN DAL POPUL CJAPÂT DENTRI TAL TRAMAI DE STORIE - 4e PUNTADE. Macôr al è un famei de famee Boiani di Cividât sul principi dal ‘400. Il so compit al è chel di curâ la cjanive dal palaç. Imagjinaitsi la sorprese, cuant che i disin che il Pape Grivôr XII al sarà ospit de famee intant dal Concili dal 1409 | 1409 in Friûl: une cuarte division | 1409 pal mont: il Grant Schisme //
*** I articui a son disponibii fracant sul titul. Buine leture.


text:
Ogni robe ca ti po capità ta vite, sa dure poc a e miôr: sa è une robe brute …. parceche a è brute, sa è biele….. parceche ogni biel bal al stufe; cussì al è nassût il CD "Miôr curte, cjançons in mancul di 3 minûts" e dutes la cjançons, pûr durant cussì poc, a an un argoment e un rangjament completamentri difarent une da che ate. Par l'autôr la plui grande sodisfazion a sarès di fales cjantà da int sot la doce la matine, o tai moments di relax come sa fossin normâls cjançons italianes o ingleses. Las peraules e las musiches origjinai a son stades scrites da Aldo Rossi cul furlan di Plan Darte misclicjât. I argoments tratàs a son chei da vite di ogni di o da tradizion furlane e di seguit i fasin une piçule descrizion dai argoments:
Crazy bob: sigle uficiâl da cuinte edizion da manifestazion "Crazy bob" sul Zoncolan dal 10 al 12 di Març 2006; scrite in inglês e furlan colpe la globalizazion;
Download: cjançon ispirade da ducj i navigadôrs Furlans ator pe ret, ingredeâts tra file, servers e conessions;
Meteo Triestin: la querelle tra Triestins e Furlans a passe par il meteo regjonâl dal Giornale radio das 7 e 20 da matine; divertent;-))
Tvb tvb: storie d'amôr tra adolessents via messagins sms e come dut chel ca riguarde i adolessents une piçule tragjedie; intense :-p
Cjalde che sere: la sere dal 6 Mai 1976 tai voi di doi frutàs che che sere a erin a morosà a tor par Glemone; il teremot come no tu lu vorès mai imagjinât;
Il mal dal madon: la storie di un furlan colpît da "ataviche" malatie dal furlan, la voe di madon e di vuleisi fa la cjase; divertent;-))
Frico: cjançon ca plas veramenti a ducj e ca propon une nove ricete pal frico: dopo chel friabil e chel morbit, ecco il frico cun la.....;-))
Stude la lus: fa l'amôr, une das pocjis robis che al è miôr ca no setin curtes encje par no fa brutes figures; sensuâl e al stes timp romantiche
Nouvelle cuisine: met un furlan a cene in un locâl di cusine francese e il risultât lu scoltais ta cjançon; da une storie realmente sucedude:-)
Code: storie di un tipo rabiôs par vei fat pasà denant une tipe in code che dopo i tire il pac... e ce pac di chei ca brusjin; rabiose:-p
Mi an rapinât: la vere storie dal passaç Lira-Euro jodût traviers il tacuin che al reste simpri vueit cence savei cemût; un grum simpatiche;-))
I agns pasaz: bonus track lungje, cun pinsîrs ca cirin tai agns pasaz la fuarce par frontà il doman; un grum difarent da che ates
Credits:
Pensât, scrit, metût adun, mixat e prodot da Aldo Rossi tra il Zenâr 2003 e il Jugn 2005, "Crazy bob" e "Download" tra Nadal 2005 e Zenar 2006. Ducj i struments e i computers son stas sunâts e programâts da Aldo Rossi e encje il mastering fat a Tumieç. Las peraules e las musiches origjinai a son stades scrites da Aldo Rossi. Las fotografies a son di Luca D'Agostino. Design dal CD di Igor Tullio.
Aldo Rossi al vûl ringrazià: Silvia e Francesco pa soportazion; Rudy Selenati: par dut ce cal sa lui e par vêmi dât l'idee da cjançon "Nouvell Cousine" (mai scometi cun lui); Luca d'Agostino: al à fat meracui (visto il soggetto da fotografare); Pamela: la parone da cotule (e dal sot cotule) in copertine; Igor Tullio: par vei sistemât la grafiche dal CD e encje un poc las mes idees in materie; grazie a Tullio Durigon pa delicatece cal à tal presentà la mes cjançons; Monica Tallone: ce furtune veti incontrade.


text:
Cu la sanitât furlane dal prin di Fevrâr
Il Comun al jentre te Uti de Cjargne
Si lavore a di un protocol di intese jenfri Regjons, pal rientri definitîf di Sapade al Friûl. Dopo che a Novembar la Cjamare e à fat bon l’ultin vie libare pe acuisizion di Sapade al Friûl, tal paîs montan i siei aministradôrs a van dilunc a dâsi di fâ par sierâ l’iter e par fâlu deventâ realtât. Tes ultimis setemanis, il sindic di Sapade Manuel Piller Hoffer al à cjapât part a di une sentade dal diretîf de Anci regjonâl vuidât di Mario Pezzetta, e al à vût ancje ocasion di cjatâsi cul president de Uti cjargnele (li che e jentrarà Sapade) Francesco Brollo: «O volevin capî - al à spiegât - cemût che e funzione cumò la gjestion aministrative dopo la eliminazion des Provinciis. In gjenerâl, disìn che par nô cumò a son doi blocs di confronts che o stin inviant: di une bande cui ents locâi par chel che al inten i servizis e la integrazion cul teritori. Di chê altre bande, cui uficis periferics dal Stât in merit a scuelis, fuarcis dal ordin, agjenziis des jentradis e vie indenant. Ta chel câs, mi soi za cjatât sedi cul Prefet di Udin che cun chel di Belum».
Pal sindic sapadin, l’impegn cumò al è chel di rivâ a dâur lis indicazions plui coretis ai siei citadins, e su chest cantin ancje la Aziende Sanitarie 3 e sta lavorant par inserî Sapade tal distret sanitari cjargnel: «Dentri di Fevrâr - al dîs Piller Hoffer - o rivarìn a vê un protocol firmât des Regjons Venit e Friûl-Vignesie Julie dulà che si definiran ducj i passaçs. In cierts câs, si trate dome di un travâs di dâts, se o pensìn par esempli al cambi des cjamaris di cumierç». Piller Hoffer nol è spaurît dal ricors inviât di resint di cualchi rapresentant de Provincie di Belum ancje parcè che aromai il guvier al à sierât l’iter pal passaç. Par chel che invezit al inten lis spietis dai sapadins, al spieghe: «Nô o vivìn massime di turisim, sedi te stagjon invernâl che ta chê estive: o sperìn di cjatâ in Friûl la atenzion juste par une zone montane come la nestre».
Tal incuintri che al è stât ae fin di Zenâr jenfri i rapresentants di Comun di Sapade e Regjon Friûl-Vignesie Julie si è metude la atenzion sui servizis che a integnin sanitât, traspuart public locâl e scuele. Cu la presidente de Regjon Debora Serracchiani si à fevelât ancje sul dissen di leç leât ae jentrade di Sapade che al è po finît ae atenzion dal Consei regjonâl. In merit ae scuele, la Regjon si è impegnade a clamâ dongje in curt un incuintri jenfri ducj i sogjets interessâts, di maniere di definî i aspiets leâts aes iscrizions e ae unificazion intun istitût comprensîf dal Friûl-Vignesie Julie, par evitâ disasis a students e fameis. In teme di viabilitât, si à previodût che pal moment la competence e resti in man a Veneto strade, che, une volte fatis dutis lis ricognizions dal câs, le passarà a Fvg strade. Sul front sanitari, invezit, za cul prin di Fevrâr i sapadins a podaran gjoldi dal servizi furlan cun chê di garantî ancje il traspuart pes emergjencis midiant l’elicotar, viodût che Sapade e pues za contâ suntune plaçute di rivade pai mieçs. Infin, par chel che al inten lis cuistions legâls, intant dal incuintri si à ribatude che la competence su la aree sapadine e reste al tribunâl di Belum, viodût che il trasferiment di une Regjon a di chê altre no modifiche lis circoscrizions judiziariis.
di Piero Cargnelutti


text:
Twenty Seventeen al da vite al to sît cuntune intestazion video e imagjinis in evidence panoramichis. Cuntune atenzion particolâr ai sîts comerciâi, al presente sedi sezions multiplis te pagjine iniziâl che widgets, menù di navigazion e social, un logo e tant altri. Personalize le sô gridele asimetriche cuntun scheme di colôr personalizât e mostre il to contignût multimediâl cui post formats. Il nestri teme standard pal 2017 al funzione ben in tantis lenghis, par ducj i nivei di utence, su cualsisei dispositîf.
No themes found. Try a different search.


text:
SIMPRI BOGNS. Astrid Lindgren, ‘Milio. Te version furlane de Vinìare di Visinâl di Buri’, Triest 2016
“Milio di Lönneberga al jere il non di un frutin che al viveve a Lönneberga: un frut ribel e ustinât, di sigûr no bon come te. Di bon e zentîl al veve la figure: cuant che nol sberlave, naturâl. Al veve grancj voi celescj, une musute taronde e coloride, i cjavei bionts come il forment. Al jere cussì dolç e biel, che al someave un agnulut”.
Un agnulut trement, però, che al cumbine baronadis une par pêl. Al à non Milio il protagonist di chest libri, cognossût une vore pôc in Italie, come che e je pôc cognossude ancje la autore svedese (1907-2002) che lu à scrit intal 1963, daspò di vê vût sucès cu la sô opare mestre Pippi Calzelunghe. Cumò Patrizia Venier (Le Vinìare), in ocasion dai siei cincuante agns, e da fûr cheste traduzion par furlan, publicade in edizion fûr di cumierç.
Milio al è une sorte di enfant terrible, tant che il talian Gian Burrasca di Vamba o il francês petit Nicholas di Sempé et Goscinny. Vitime, ma dispès ancje complice, e je sô sûr piçule, che lui i piture la musute di blu, le tire sù pe mace de bandiere, le met intal laip di len trasformât in barcje. E po al invente sistemis par gjavâ dincj, tramais pes surîs che però a caturin poleârs, trapulis par lôfs li che però a colin dentri vielis sioris antipatichis, al incjoche un purcitut, un gjal e, za che al è in vore, si incjoche ancje lui, al sparìs di sot dai voi di so pari, ma po le conte che, in realtât, al è so pari chel che al sparìs, al romp butiliis e supieris, al slapagne so pari plui di une volte, lu siere intal comut, al ingrume dutis insiemi intune montagnute lis ghetis dai ospits. Insome, un cjastì di Diu.
Jenfri lis riis di chestis storiis, no si stente a fâsi une idee di ce maniere che e jere la vite in chê zone de Svezie dal sud cirche un secul za fa: faturonis intal lavorâ i cjamps, miserie, puars viei bandonâts, emigrazion, ma ancje tante voie di vivi in ligrie.
La traduzion furlane (che si zove de revision linguistiche di Flavio D’Agostini), ancje se cun cualchi incongruence di grafie e cualchi disatenzion di masse inte revision dai stampons, e je une biele traduzion, che e sa rindi ben il clime soradin dal libri, doprant cualchi volte tiermins pôc doprâts in dì di vuê e tornant a dâur la vite che a meretin. ❚
✒ Laurin Zuan Nardin


text:
I COLÔRS E LIS FORMIS DE STORIE. UN VIAÇ SENSORIÂL INTE ART DAL FRIÛL. La consacrazion dal Domo di Vençon
Ce vuelial dî colâ dentri di un cuadri, esplorâ lis penombris di un afresc, fâ vivi une statue, sintî ce che nus conte une ancone, une miniature, une stampe? Cheste rubriche e vûl jessi un zûc intrigant e gnûf, une clâf par vierzi la puarte maraveose di chês evidencis artistichis che la Patrie dal Friûl e conserve in ogni paîs, contadis però dal didentri, cu la vôs dai lôr protagoniscj, come se par un cualchi inmagament a podessin cjapâ vite devant dai nestris voi.
La consacrazion dal Domo di Vençon, afresc de scuele di Vitale da Bologna (1350)
La lûs, clare e blancje, e jentre dal barcon che al cuche di soreli a mont, lizere tant che la cjarece di un amant su la parêt de abside, slissade dai secui. Intal cidinôr dal domo e pâr une man che e sbrisse planc su la piere. Clapons gjavâts fûr a fadie dai crets dal Plauris, che al duar li dongje intun sunsûr di bosc e di salvadi, o pluitost a son stâts robâts ae furie dal Tiliment che ju à fats rondolâ a val, strissinâts jù in miârs di agns a colps di lenghe de grande glacere, cuant che e sgarfave vie insiemi tiere e glerie cu la furie di un zigant golôs di lecâ la lidrîs des monts. Mans di operaris e di scarpelins ju àn picâts, e scuadrâts. Colps di martiel e di mace, cjants e blestemis: infier e paradîs miscliçâts intal miracul che i umans a clamin bielece. A son stâts puartâts a colps di baston su la grope dai mus, tirâts sù cun impalcaduris di len, impastâts di malte, bloc su bloc. Cjochis di muredôrs, siums di predicjadôrs, fufignis e maraveis, cul respîr de fabriche dal Domo, ae fin si son fats glesie e preiere. Bertrant, il grant patriarcje di Acuilee, ai 2 di Avost dal 1338 lu batie cu la aghe sante, ae presince di Pieri, arcivescul di Nazareth. Dongje di lôr, vot vescui in pompe magne, e clerics, e cjantôrs, e grande afluence di popul: une catedrâl che e varès vût di mostrâ il lustri dal patriarcjât come il lusôr di une cjandele, e po corompi la vôs nere e penze de gnot. Cussì, cuant che l’Orcolat cu la sô sgrife di muart al sdrumà par tiere tante bielece in chel trement an dal Signôr dal 1348, Bertrant, vecjo e savint, al domandà a Vitale di Bologne, il plui grant pitôr dal so timp, di tornâ a regalâ chê lûs su la parêt di chê glesie crevade dal mostri, par che e tornàs a cjantâ al popul cu la sô vôs: al è il 1350 cuant che i lavôrs dal mestri e dai arlêfs de sô buteghe a vegnin presentâts al popul dai fedêi. La maravee dai colôrs nus conte la dì lontane di chê consacrazion. Inte perfezion di un triangul che si alce intune sdrume di agnui rapîts intun voluç di trombis e di plumis, su la spice, intal pont plui alt, il Patriarcje, e a la sô diestre il prevost Nazareth, sot i vescui e ae base de figure straordenarie, propit intal mieç, francescans, dominicans e clerics, che a son daûr a cjantâ lis laudis di tante glorie. Dongje di lôr, un popul clamât adun, in preiere. Une femine, scrufuiade in bas, e ten in man un libri. La sapience, che e je memorie che si fâs storie, no pues jessi che une femine, buine di contemplâ inte profonditât dal so cûr ce che i oms a puedin dome glorificâ cu lis peraulis. Fintremai une meretrix vistude di zâl e pree in zenoglon, cu lis mans in crôs. Cuasi a testemoneâ che cualchi volte Madalene e conte plui di Sant Pieri. Sot, pituradis sul fresc, lis notis di chê antighe melodie. Poiâ la man parsore dal dissen al è cuasi il sunâ, intal cidinôr dal pinsîr, dal respîr di Diu e dal so popul in glorie par Lui. Amen.
La sene e cjape vite: la ore dal Patriarcje
Al monte sù, il cjant dai clerics, alt si alce sot des arcjis di piere de antighe catedrâl di Vençon. Lis vôs si instrecin, profondis tant che la lidrîs dal mont, lizeris tant che i sbufs dal incens che a parin fumate di buinore ingredeade su la spice dai peçs e dai pins sù pe mont. Difûr il Tiliment al sgorle, di cualchi bande, cul so bordon di aghe e di claps jenfri la grave e la cueste, dute piere e bosc salvadi. Catedrâl invisibile di une melodie antighe, là che i pilons a son fats di notis, i capitei di ondis sonoris, lis pieris di vôs che e pâr no jessi umane, ma di agnui incjocâts di bielece, inmagâts dal misteri di chel Diu che si scuint ae sapience dai dotôrs par pandisi ai biâts e ai puars inte delicatece di un sunsûr. Di chi a cualchi ore, il paîs al sarà une gjostre di marcjadants vignûts di lontan, di Lubiane e di Gurize, di Vignesie e di Clanfurt, cu lis lôr sedis e lis pelicis di bolp blancje di picjâ sul banc, regâl di princip, onôr di re; di cavalîrs vignûts a torneâ de Gjermanie, involuçâts jenfri i lôr mantei di purpure, cu la spade di arint peade te cinture di corean cui brucjons di gjemis di orient; di bancons plens di mil dolce de Vençonasse, e di formadi cjargnel saurît, e di çuç asin, di lane di piore, buine di filâ chest Invier che al ven, par parâsi de buere e de tramontane. Su la place ghirondis e pivis, tamburei e mats a saltâ su lis bancjis, a balâ cul ors peât te cjadene, clamant fintremai il diaul a puartâ la ligrie dal Infier, cui siei danâts in fieste. Sul barcon lis feminis dai siôrs, i cocons ornâts di coronis, lis mans blancjis di manecis e di anei; daûr dai puartons, tal scûr dai curtîi, lis putanis, dutis vistudis di zâl, cjavei salvadis e spalis crotis, piel profumade di rose che e spiete dome di jessi comprade. Cualchidun al cjante, cjaminant in trampulis fûr di une cantine, che il vin di Rosacis vuê pe fieste al jemple i caratei dai ostîrs e al regale la gjonde ancje al plui puar dai umans chi, in Vençon, te fieste de Sagre de Consacrazion: al ufrìs il fabricîr a bon pro de Glesie. E vignarà ancje la gnot, e i fûcs, e i amôrs robâts, la zirandule dai laris e dai bandîts, il berlâ dai vuardians, il scurtissâsi dai sassins. Ma cheste e je la ore dal Patriarcje. L’oracul di une zingare - a contin lis cronichis - i à profetade une muart sporcje di sanc e di stramp, un martueri crudêl, lui bielzà vecjo e savint, su la rive dal flum, par man salvadie di sorestants traditôrs. Ma la ore e je ancjemò lontane. Il timp al ten sierade la sô puarte. “No dome i pastôrs dongje di me, ma ancje lis pioris”, al comande Bertrant. Il popul che al cjante al merete rispiet. Che la Dotrine ritmade dal cûr e vâl plui di une arcje di grande sapience che no veti mai vude la gjonde di Amôr. “Ubi Charitas”: nuie altri al covente. Par chest, ducj i colôrs a son rapresentâts inte sô procession: il neri dai clerics, il blanc dai predicjadôrs, il maron dai mendics, il vert dai curiâi, il zâl dai pecjadôrs mortâi. Che la lûs e je une sole, purissime e sclete, e e nas dal miscliç di ogni altre tinture. E chi di cualchi an al vignarà un pitôr, celebrât inte citât dai dotôrs, che cul so pinel al sarà bon di regalâ par simpri ae memorie dai umans la bielece sflandorose di chest istant di gracie. Che al duri tant che insegnament e tant che lidrîs che e puedi fâ nassi butui di maravee. Cussì, di gjenerazion in gjenerazion, che la armonie dal moment che al scjampe e resti poiade su cheste piere di flum, a puartade di man e di voli. Ad maiorem gloriam Dei.
Agnul Floramo


text:
Martars - 14:00
Domenie - 09:30
“Arti Elastiche: non solo Arti Plastiche” ’tal è un program metût adun Corrado Della Libera e Aldo Nodari cu la partecipazion di ospits i plui diviers.
Al è un spazi radiofonic curt, ma penç che al bute il voli ’su dutis lis formis di art che si puedin imagjinâ: la art dal conversâ, la art dal cusinâ, la art dal sorevivi, la art dal comunicâ, la art de e te nature, la art dal cuarp, ma ancje la leterature, il teatri, il cine, la urbanistiche e la viabilitât. E po l’art dal fâ massaçs, la fotografie, la art or’atorie, l’aredament, la riflessologjie plantâr e façâl, lis antologjiis dal bon gust e di chel trist, la aeronautiche civîl e militâr, la art dal acetâ lis sconfitis, la art e il sport, la poesie, la art dal compuartament e, cemût che si dîs par talian, “impara l’arte e mettila da parte” e cui che plui a ‘nd à, plui a ‘nt meti!


text:
Al siere lenghe.netPublicât da il crot il martedì, gennaio 26, 2010
Si ferme lenghe.net che al è stât un dai sîts storics de Internet furlane.
Tal ultin editoriâl di Anna Bogaro si pues lei la storie di cheste impuartante aventure dal mont gjornalistic furlan.
Se di une bande si viôt la strache, la amarece ancje polemiche e la delusion di Anna, di chê altre si cjate la promesse di tornâ "in curt in vore cuntune altre muse, une altre struture e altris obietîfs, simpri su Internet".
Jo che di spes o soi passât par di là a viodi se e jere cualchi gnove, cuntun pocje di malincunie, o ringrazii Anna e chei che le àn judade par dut chel che a àn fat in chescj agns.
1 coments:
-
O no ai capît il parcé di chiste decision, soredut che l'intenzion aé di vierzi un'altri sito. E varessin amancul di cirî di viodi se nissun al sarès dacuardi di continuâ a puartâ indenant il sito.Timp indaûr, viodint che stavin un grum cence zontâ alc di gnûf, o vevi proponût di dâ un colp di man di bant ma nissun mi à mai rispuindût.


text:
Tecnologjie
La tecnologjie e je une peraule che a ven dal grêc "tekhnologhia" che al sarès discors su la art o discors su la tecniche.
Si trate des dissiplinis che a studiin in maniere sientifiche i procediments tecnics par trasformâ lis robis in lavôrs finîts. Par spiegâ miôr il concet di tecnologjie si pues disi che e jê che robe che e permet di passâ da lis ideis sientifichis a lis aplicazions pratichis.
La peraule tecnologjie e nâs tal XVII secul cuant che la tecniche di lavorazion, che fin alore e faseve a voli, e scomence a doprâ simpri di plui i principis sientifics.


text:
Friuli Doc, presentât vuê il belanç finâl
“La formule gnove di Friuli Doc e à concuistât visitadôrs e operadôrs pe atenzion plui marcade pe cualitât e pe culture. Un sucès che al à di jessi un pont di partence par miorâ ancjemò di plui la manifestazion”. Al à vierzût cussì l’assessôr comunâl pe ativitâts produtivis e turistichis, Alessandro Venanzi, il belanç finâl de edizion numar 21 di Friuli Doc che al è stât presentât vuê dopodimisdì intant di une conference stampe a palaç D’Aronco. Il dât plui…
Presentât il program de Gnot Blancje
La edizion 2015 de Gnot Blancje udinese, in program sabide ai 4 di Lui, i ufrirà a ducj i visitadôr un program siôr di apontaments che a van de musiche – cuntune anteprime straordenarie di Remo Anzovino, a siet e mieze di buinore (7.30), in place S. Jacum – ae culture e ae animazion par fruts. Il program des iniziativis al è stât presentât vuê, joibe ai 25 di Jugn, a palaç D’Aronco cu la partecipazion dal assessôr pes ativitâts…
Confermade la sinergjie jenfri Friuli Doc e Sapori Pro Loco
Il president dal comitât regjonâl de UNPLI (organizadôr di Sapori Pro Loco), Valter Pezzarini, e l’assessôr comunâl pes ativitâts produtivis e pal turisim, Alessandro Venanzi, a àn confermât ancje par chest an il protocol di intese su la cualitât e la traçabilitât dai prodots dentri di Friuli Doc, la plui grande rassegne enogastronomiche regjonâl in program a Udin dai 10 ai 13 di Setembar.
Mendis al regolament di Friuli Doc
Dopo che te edizion stade al à cjatât un bon acet, il gnûf regolament di Friuli Doc al propon cumò cualchi piçule mende par incressi il leam cul teritori e la valorizazion dai prodots locâi. Si vûl ancje ufrî plui trasparence e regulis plui claris par partecipâ ae manifestazion. Il test gnûf al è stât fat bon de Zonte comunâl vuê, martars ai 9 di Jugn, e al sarà operatîf za par cheste edizion che e je program dai 10…
Ai 15 di Mai lanç uficiâl de App “Udine Vicina”
O sin aromai ae vilie dal lanç uficiâl di “Udine Vicina”, la aplicazion par smartphone e tablet metude adun di InfoFactory cul contribût dal Servizi sistemis informatîfs e telematics dal Comun di Udin. Cun di fat i servizis, lis sezions e i contribûts che a àn permetût di svilupâ cheste gnove App a saran presentâts intant di une conference stampe in program vinars ai 15 di Mai, a undis di matine (11.00), alì de sale pai riceviments de Loze dal…
Marcjât dal riûs e Udine Antiqua spostâts ae fin di Avrîl
Par evitâ une soreposizion cul Luna Park de Vierte, in program in Zardin Grant dai 28 di Març ai 19 di Avrîl, il Marcjât dal riûs e Udine Antiqua, che par solit a colin ta chel stes sît la prime sabide e la tierce domenie dal mês, a saran spostâts plui indenant. Il prin si davuelzarà sabide ai 25 di Avrîl e il secont domenie ai 26 di Avrîl. Cun di plui, ta chê domenie, il marcjât i darà acet…
I risultâts de inchieste sul centri
Al à une etât medie sui 40 agns, al va in centri almancul 2 o 3 voltis par setemane massime par fâ une cjaminade, comprâ alc o lâ intun locâl. Par movisi al dopre plui di dut la bici o la machine che al lasse intai puescj dilunc de strade o tes struturis a paiament. I plasin i grancj events tant che Friuli Doc, Vicino/Lontano e il Far East, ma no i displasin nancje i marcjaduts. Al stime che Udin…
Par Nadâl instalazions, percors a teme e animazions
Dai 17 di Dicembar indenant, il centri di Udin si vistìs di Nadâl cun instalazions artistichis che a proponin leturis diviersis di cheste fieste e cun altris iniziativis a teme. Un tant in gracie dai vincidôrs dal trê avîs di gare dal Comun che a metevin a disposizion in dut 12 mil euros. Intes viis dal centri a cjatin acet lis oparis dai cinc artiscj (Micol Brezigar, Compagnia degli specchi, Francesco Qualizza, Lara Trevisan, Simone Miani) selezionâts dal ufici turisim…
Presentade vuê la XX edizion di Friuli Doc
E je stade presentade vuê sot misdì in maniere uficiâl la vincjesime edizion di Friuli Doc che e varà tant che “testimonial” il portîr dal Udin, Simone Scuffet. A screâ la manifestazion, joibe ai 11 di Setembar a cinc e mieze dopodimisdì (17.30) in place Libertà, in plui di Scuffet a saran ancje i aministradôrs che intai ultins vincj agns a àn rapresentât la citât intes edizions stadis di Friuli Doc. Une novitât impuartante e je rapresentade des oportunitâts ufiertis…
Acuardi turistic cu la Carinzie
In gracie di un acuardi tra l’Assessorât pal turisim dal Comun e la Agjenzie turistiche dal guvier carinzian ogni dì, dai 15 di Setembar ai 8 di Otubar, si fermaran a Udin 3 o 4 corieris cun sù par jù 150-200 turiscj che a àn di lâ in Slovenie. “E je une grande oportunitât par fâ cognossi lis bielecis de nestre citât ancje par di là dal confin – al spieghe l’assessôr comunâl pes ativitâts economichis e pal turisim, Alessandro…


text:
Archive for the ‘Bete di Spere’
Lis gnovis peraulis spiegadis ai nonos
Mandi nono!
Mandi Bete! Ce stâstu simpri a mateâ cun chel computer?
Al è pal gno blog. Mi stavi dismenteant di paiâ l’hosting!
Osti ce? Ce isal sucedût?
Che no lu vevi paiât!
Ma ce?
L’hosting!
No sta a rabiâti cun me, cumò!
Cui isal rabiât, nono?
E ce mût isal di rispuindi, alore? Ti ai dome domandât ce [...]
Posted on on Luglio 15th, 2018 in
2018, Articoli, Bete di Spere, Lui |
No Comments »
Mandi nono!
Mandi Bete, cemût? Âstu pront di gustâ?
No, nono, vuê no ai propite voie di stâ a remenâ pignatis. O cjolarai alc al take away.
E dopo?
Dopo ce?
Alc che al tache vueit, e dopo? Si implenial?
Take away, nono!
Eh, tache vueit! Cjale: jo no sai ce robis stranis che tu cjolis, frute, ma jo soi usât a [...]
Posted on on Giugno 15th, 2018 in
2018, Articoli, Bete di Spere, Jugn |
No Comments »
Mandi nono!
Mandi frute, cemût?
Uh, nono, o ai propite dibisugne di une polse. O ai juste finît di discuti cuntune mari ta la chat di scuele.
Ta la… ce?
La chat*, nono, sù po, ti ai bielzà spiegât.
Ah, sì, la petechat, chê robe par peteçâ!
Eh, chê li.
Ma ce isal sucedût a scuele? Isal cualchidun che al barufe [...]
Posted on on Maggio 15th, 2018 in
2018, Articoli, Bete di Spere, Mai |
No Comments »
Mandi nono!
Mandi frute, ce ben che ti viôt!
No masse, nono, o ai di butâ jù cualchi chilo.
Voaltris feminis! Simpri daûr a chel cirî di lâ jù di pês! No savêso che i vues a vadin ben pai cjans? No tu scomençarâs mighe a fâ la diete e a no mangjâ plui nuie?
Ma no, nono, no [...]
Posted on on Aprile 27th, 2018 in
2018, Articoli, Avrîl, Bete di Spere |
No Comments »
Mandi, Bete!
Mandi nono! Sêstu vignût a cjatâmi?
O passavi di chi… ce fâstu cun chel scrin, âstu di piturâlu?
No, no, nono, lu met tal tinel!
Ma cemût? Lu metistu cussì? Cence comedâlu? Al è dut scrodeât!
Scrodeât?
Cjale chi la vernîs, dute scussade!
Ma nono! Al è fat a pueste cussì. Al è un mobil “shabby chic”!
Scia… ce?
“Shabby chic”. Al [...]
Posted on on Marzo 15th, 2018 in
2018, Articoli, Bete di Spere, Març |
No Comments »
Mandi nono!
Mandi, Bete! Cemût?
Avonde ben, nono. Dome che o soi plene di lavôr, no mi reste timp par fâ nuie.
Eh, si viôt: trop isal che no tu vâs dal piruchîr? Cjale li, ce cjavei!
Ce disistu, nono? O soi a pene stade!
Pardabon? Fasiti tornâ indaûr i bêçs daurman, alore!
Parcè po, nono? No ti plasie la mê [...]
Posted on on Febbraio 15th, 2018 in
2018, Articoli, Bete di Spere, Zenâr-Fevrâr |
No Comments »
Mandi nono!
Mandi frute! Âstu bielzà pront di gustâ?
O voi fûr, usgnot.
Simpri ator, eh?
O vin voie di provâ un gnûf ristorant che a àn viert. Al fâs cusine austriache e todescje.
Ce? Austriache e todescje? Sêso fûr cul cjâf? Cun dutis lis robis buinis che o vin chi? I todescs a podaran insegnâus un grum di [...]
Posted on on Dicembre 15th, 2017 in
2017, Articoli, Bete di Spere, Dicembar |
No Comments »
Mandi, nono!
Mandi Bete!
Âstu viodût? Al è rivât l’Autun!
O ai viodût sì! O jeri cumò a fevelâ cun Toni il scovacin, che al scovave vie lis fueis ta la rampe dai handicapâts fûr dal comun.
Handicapâts? Scovacin? Ma cemût fevelistu, nono? Tu varessis di jessi plui politically correct!
Poli… ce? E tu mi domandis a mi cemût che [...]
Posted on on Novembre 16th, 2017 in
2017, Articoli, Bete di Spere, Novembar |
No Comments »
Mandi nono!
Mandi frute. Ce brute muse! Cualchi probleme?
O varès di là a Udin, ma o ai la machine a justâ.
Eh, bon, lâ a Udin nol sarà mighe un probleme? Cuant che o jeri zovin o levi in biciclete!
Sì, nono, lu sai. Ancje i cjargnei a vignivin jù de Cjargne batint il tac! Ma no ai [...]
Posted on on Ottobre 14th, 2017 in
2017, Articoli, Bete di Spere, Otubar |
No Comments »
Mandi nono!
Mandi frute! Ti disturbio? Stâstu cjalant une robe par television?
No sta preocupâti, nono, ven! O met in polse e o voi indevant une altre volte.
Ah, ise une robe regjistrade? Âstu la cassete?
No, nono! No si doprin plui lis cassetis. No ai nancje il videoregjistradôr! Robe passade.
Usti, e cemût fâstu, alore, a meti in polse [...]
Posted on on Settembre 14th, 2017 in
2017, Articoli, Bete di Spere, Setembar |
No Comments »
Mandi nono!
Mandi frute! Ce stâstu cjalant tal computer, un film?
No, nono, al è il keynote de Apple!
Un chinot? Si cjolie tal computer ancje chel, cumò? Jo o ai miôr lâ a bevilu tal bar.
Il keynote, nono. E je une conference fate cun ducj i gjornaliscj e i blogger par presentâ alc.
E ce presentino?
Il gnûf [...]
Posted on on Agosto 16th, 2017 in
2017, Articoli, Avost, Bete di Spere |
No Comments »
Mandi nono!
Mandi frute! Ce stâstu simpri a mateâ cun chel telefonut? No rivi mai a capî.
O soi daûr di une chat su Whatsapp, nono.
Di ce?
Di une chat. Une robe che e covente par babâ, par fevelâ cun chei altris.
Ah, tu sês daur a peteçâ! Cumò si use cussì? Si petece scrivint tal telefonut?
Ma no son [...]
Posted on on Luglio 15th, 2017 in
2017, Articoli, Bete di Spere, Lui |
No Comments »


text:
«Tal senari teatrâl furlan ognidun al va par cont so»
Il 1996 e je une date spartiaghis inte tradizion dal teatri furlan o, miôr, di chel teatri che al unìs la scriture ae sô trascrizion seniche, il test al spetacul. Une storie lungje, che ancje in Friûl, almancul de metât dal Votcent, e fâs dal teatri dal vîf une ocasion favoride pe trasmission di valôrs, ideis, umôrs coletîfs, identitâts ancje linguistichis. Si cree e si infuartìs cussì intal timp ancje une sorte di sisteme che, in mûts diviers intal Votcent e intal Nûfcent, si inricjìs di dramaturcs che a progjetin la lôr scriture in funzion de sene, e naturalmentri di atôrs, di preparadôrs di spetacui e di compagniis, sburtâts de passion disinteressade de esperience amatoriâl.
In cheste biele vicende, il 1996 al puarte duncje une cesure fuarte. Di fat, al è l’an de preparazion dai Turcs tal Friûl di Pasolini, là che, sot de vuide di Elio De Capitani, un professionist de sene, e ven coinvolzude la flôr dai atôrs furlans diletants, metûts ae pâr cun cualchi “coleghe” di mistîr, cemût che al è stât il câs, par esempli, di Lucilla Morlacchi e, pe partidure musicâl, di Giovanna Marini. Al è stât un fat sflandorôs, restât lezendari no dome pai risultâts artistics alts o pe dimostrazion, in graciis di Pasolini, che il furlan al podeve jessi pleât ancje al sublim de tension tragjiche. Soredut, di chê esperience e madrès in tancj atôrs furlans une gnove cussience, che e sburte tancj di lôr, massime chei zovins, a fâ un salt di cualitât e a sielzi il teatri tant che reson di lavôr, di mistîr e di vite.
E duncje, intant che il teatri amatoriâl al va indenant pe sô strade “popolâr”, ve che di li si invie il fenomen di une gnove vivarosetât teatrâl, che e esalte in particolâr i agns Novante dal secul passât.
Si crein laboratoris, si sperimentin spazis no convenzionâi tant che intal curtîl dai Colonos, par fâ e par proponi teatri, a vegnin sù autôrs gnûfs di ultime gjenerazion, a nassin compagniis zovinis di atôrs, e anzit cualchidun di lôr al introdûs inte scriture pal teatri ancje la figure moderne de atore-autore, che si cûs intor la proprie partidure verbâl e gjestuâl, pensade par afabulazions solitariis o par un coletîf, intal câs di lavôrs di grup. E risalte soredut la cussience fuarte che ducj a frontin e a interpretin il propri impegn pe sene, e specie par chê par furlan. Chest al pâr anzit il risultât di sieltis claris e motivadis, là che ancje la adozion dal codiç linguistic e cjape origjin no di propuestis esternis, plui o mancul imponudis dal aiar che al tire, ma di intindiments comunicatîfs precîs e di tematichis specifichis: che si trati di sene comiche, come intal câs dal Teatro Incerto, o di sene dramatiche, come - par fâ cualchi esempli - pes dramaturgjiis di Paolo Patui, Paolo Sartori, Carlo Tolazzi e altris ancjemò.
Al è clâr che alore di li a nassin scrituris e pratichis sigladis di sensibilitâts marcjadis, cuasi cun firme di autôr, che dopo, singolarmentri, e alimente une oficine personâl, furnide ancje de pratiche robuste cu lis regulis dal scrivi (e dal fâ) teatri, e pensade par progjets espressîfs specifics, no par puartâ aghe al mulin di chê che i disin identitât o de difese de lenghe. Aspiets, chescj ultins, che a puedin ancje jessi presints, ma, intal teatri che al funzione, tant che seconde istance e tant che consecuence indirete.
Ma vuê, ce restial di chel ferment? Aial impiade une flamade dome episodiche o aial metût pardabon lis semencis dal futûr? Intai orizonts temporâi fluits di vuê e di doman, al pâr dificil dissegnâ une mape clare, buine di fissâ panoramis definîts e percors no ocasionâi. Di fat, il senari teatrâl furlan di cumò al pâr un teritori di isulis, no di penisulis e tant mancul di continents. La mê impression e je che si sedi smamît chel humus spontani di condivision coletive, cuasi un spirt di moviment difondût, che al à coltât il passât resint, unint atôrs, autôrs e public intune spiete comune e intune comune tension. Vuê al pâr che ognidun, cuant che nol à butât jù lis armis, al procedi e al lavori par cont so, meteore e no astri di une costelazion.
Segn dai nestris timps slavrâts, confondûts e passîfs, si disarà, intun moment epocâl che, ancje in Friûl e intal so teatri, al sa di transizion. No ai la sfere di cristal par azardâ ipotesis di viis di jessude. O sai però che lis veris soluzions no podaran vignî ope legis o di incentivazions plui o mancul caladis dal alt, cemût che par esempli al è sucedût cu la esperience de Farie teatrâl furlane. Une ocasion pierdude, cheste ultime, che anzit, pai siei risultâts deludents e pe mancjade condivision dal bas, e à contribuît a morestâ no di pôc i entusiasims di tantis inteligjencis teatrâls dal Friûl, di là des stessis spietis dal public. E duncje, mi limiti a constatâ che in ogni câs cualchi nestri autôr e teatrant plui inovatîf al va indevant a comparî ogni tant, in trincee, si disarès, e inte sperance che il “sisteme” teatrâl dal teritori al torni a scometi suntune sene furlane mancul scontade e mancul consolatorie.
Nol è pôc, ai ultins paradôrs de tradizion siore di un teatri di microaree, che in ducj i siei passaçs al à savût intratignî rapuarts vîfs cul propri timp, rapresentâ i umôrs e cualchi volte, in cualchi tape tant luminose, trasfigurâ la perifarie in imagjin dal mont.
Mi plâs pensâ dopo che propit intes fasis liminâls, intes faiis sospindudis tra il vieri e il gnûf, intes snodaduris di passaç, a sedin in incubazion lis energjiis plui interessantis e sorprendentis. Saraial cussì? Il dibatiment al è viert.
di Angela Felice
(studiose di leterature e teatri, diretore dal Centro studi “Pier Paolo Pasolini” di Cjasarse, za diretore dal Teatro Club Udine)


text:
Sandri Carrozzo, Linda Picco Efiets economics e ocupazionâi des leçs di tutele de lenghe furlane
CUF (2009).
Cheste ricercje e vûl capî i efiets economics e ocupazionâi des leçs di tutele de lenghe furlane, te prospetive che i fonts destinâts ae politiche linguistiche no dome a rivin a di un risultât tecnic, ma ancje che a rindin in tiermins economics e sociâi, fasint deventâ chest sfuarç economic coletîf no un pês, ma ben un invistiment e une risorse ancje economiche. Di chê altre bande e je la cussience che ancje risultâts tecnics determinants a podaran vignî dome cu la cressite professionâl dai operadôrs linguistics, che e pues lâ indevant dome intune clime di stabilitât ocupazionâl. Dai risultâts di cheste ricercje i legjislatôrs e i aministradôrs a podaran gjavâ informazions che ju podaran indreçâ tes lôr sieltis. Ricercje fate daûr de Convenzion n. 092/1AG dai 08.08.2006 cu la Regjon Autonome Friûl V.J.


text:
Contecurte e je une Ostarie Leterarie Furlane.
La nestre fonde e je la conte curte,
une forme narative di valôr e antighe,
une maniere di contâ lis storiis frescje e juste par il web.
In chest lûc virtuâl o din di bevi contis curtis in marilenghe,
metint dongje cualchi stuzighet leterari di pocjis peraulis.
Cheste Ostarie e je vierte a ducj chei che a àn plasê
di lei e scrivi par furlan,
di lei e scrivi par furlan,
o ancje dome di imparâ a cognossilu.
L’ostîr, i siei colaboradôrs e i contecurtârs
a mostrin lis lôr oparis metintlis sot il judizi dai letôrs.
Ideis, sugjeriments, parês a son simpri i benvignûts,
ma o vin gust ancje dome che si lei par furlan.
ma o vin gust ancje dome che si lei par furlan.
Lis ideis di fonde
Nus plasin lis contis “furlanis”, e no dome par furlan;
contis che ancje se curtis, a àn pardabon une storie di contâ.
Nus plâs slontanâsi des formis narativis plui dopradis
par pandi storiis di stîl, gjenar e sensibilitât modernis.
Al sarès biel viodi une vore di coments e condivisions,
ancje dome par dî di vê let une conte.
Nus plâs sburtâ ducj chei che a cjacarin par furlan,
ma no crodin di jessi bogns di scrivilu,
a cambiâ idee, judantsi cui imprescj che il web al met a disposizion
e cui sugjeriments dal nestri ostîr.
e cui sugjeriments dal nestri ostîr.
O pensìn che misturâ il snait des gnovis tecnologjiis cun chel des contis
al puedi jessi une maniere par slungjâ la vite ae nestre lenghe,
ma nus plâs ancje meti adun spetacui e leturis in public,
par gjoldi dal gust di sintîsi contâ une storie.
Par mandâ une conte
Lis regulis par deventâ un contecurtâr a son pocjis.
La conte e à di jessi scrite par furlan,
doprant par chel che si rive la grafie uficiâl,
ma cun dutis lis sfumaduris e variants de marilenghe.
ma cun dutis lis sfumaduris e variants de marilenghe.
E à di zirâ tor lis 2000 batudis, spazis comprendûts.
Gjenar e stîl de conte a son libars, baste che si conti une storie.
Par jessi biele di lei, une conte e à di jessi biele di viodi:
se o vês dubis di grafie, o il plasê di vê cualchi corezion,
l’ostîr al è ben content di dâus une man.
Par someti una conte al so judizi,
al baste mandâle, zontade intun document di test,
l’ostîr al è ben content di dâus une man.
Par someti una conte al so judizi,
al baste mandâle, zontade intun document di test,
ae nestre direzion di pueste: contecurte@gmail.com.
Se volês zontait ancje un file cu la imagjine.
Mandantnus la conte,
si aciete che e vegni publicade o mancul in Ostarie,
e che e vegni doprade in cualchi serade o publicazion,
ma si è libars in ogni moment di fâle gjavâ o modificâle.
Se volês zontait ancje un file cu la imagjine.
Mandantnus la conte,
si aciete che e vegni publicade o mancul in Ostarie,
e che e vegni doprade in cualchi serade o publicazion,
ma si è libars in ogni moment di fâle gjavâ o modificâle.
Une man ae Ostarie
Se sês furlans che a scrivin, o se us vin stiçât a provâ
la miôr maniere par judâ Contecurte
e je deventâ contecurtârs e scrivi contis.
Ma si dâi une man ae ostarie ancje dome leint il sît,
sparniçant lis contis, plasint la pagjine sul muselibri
e condividint contis e iniziativis de Osterie.
Cundiplui, rubrichis come Ecuméne o Lets in Ostarie
a son viertis e ognidun al pues dâ il so contribût.


text:
Chei dai Gnognosaurs a son forsit i prins booktrailer di libris par furlan. Dopo di chel dal an passât, ve chi chel dal gnûf libri dai Gnognosaurs: “Gnognowood”:
Author: dreevenier
Apel pal messâl
Nol centre cu digjitâl, ma us proponìn vulintîr chest anunci par cjtâsi fûr dal virtuâl almancul inte ocasions de Fieste dai Patrons dal Friûl Macôr e Fortunât.
A ducj chei che i tegnin a la identitât e ai derits dal Popul Furlan
O sês invidâts di cûr a partecipâ al presidi che al sarà Martars ai 12 di Lui dal 2011, Fieste dai Patrons dal Friûl Macôr e Furtunât tacant des 6.30 di daspomisdì (18.30) indevant te Place dal Cjapitul, denant de Basiliche patriarcjâl di Aquilee par domandâ che la CEI (Conference dai vescui talians) e fasi bon il messâl roman in lenghe furlane, che al è in spiete di agns.
Chest apel, che Us domandìn di slargjâlu a plui int pussibil, al è par cui che al crôt e par cui che nol crôt, parcè che Aquilee e la sô tradizion a son patrimoni di dute la umanitât e fonde de unitât dal Friûl.
Par cjaminâ cul cjâf alt e podêsi ancjemò clamâ “Popul”.
“Furlan Nestre Lenghe Vive”
Comitât apartitic e aconfessionâl di citadins pe identitât dal FriûlCun agrât
Il puartevôs
av. Luca Campanotto
Il computer Cius
La dite Cisco e à presentât il so gnûf tablet (i computers portatii che a interagjissin cul utent diretamenti dal schermi): si clame Cius. No nus pâr un grant biel non :-D
Locâl globâl pe Scozie
Lis elezions scozesis a son stadis di pôc, cu la vitorie dal SNP (Scottish National Party) che al à concuistât la maiorance asolude tal Parlament (te foto in bande, la aule). Une curiositât a proposit dal Parlament Scozês (fat bon di resint intal 2003) e je che il so sît al è fat in ce tantis lenghis, ancje par talian. In spiete dal furlan, si pues visitâlu cussì.
Patrie a Glemone
Par une volte no us segnalìn un alc di digjitâl, ma dal mont “reâl”: il Comun di Glemone al da acet ae presentazion dal numar di Mai dal mensîl “La Patrie dal Friûl”, lunis ai 30 di Mai aes 20.30, te ex glesie di Sant Michêl. Ducj a son invidâts, si podarà sore nuie vê l’ultim numar de Patrie di cerce e si podarà fâ l’abonament a presit promozionâl
Furlan… inulât li dal Osmer
Voleiso savê ce timp che al fasarà doman in te Regjon Friûl – Vignesie Julie?
Probabilmentri la miôr robe di fâ al è consultâ il sît dal OSMER, che fra l’altri, al volte lis previsions par Sloven, Todesc, Inglês e Furlan.
Chest al è il leam a la pagjine par Furlan, che us vevin zà segnalât.
Il probleme però al è che al è zâ plui di un mês la pagjine in lenghe furlane no funzione plui! O vin sintût che a son daûr a rinovâ l’apalt de traduzion… Spetìn fidançôs alore, e magari provìn a lei lis previsions par Sloven, che si impare simpri alc di gnûf!
On line alc de Patrie di Mai
Patrie on line
Il numar di Mai rivât a cjase dai abonâts al propon in cuviertine la tierce pontade de “Cuintristorie dal Nûfcent” di Agnul Floramo dedicade al deceni de auge dal fassisim (1930-40).
Il numar si vierç fevelant di imigrazion cuntune interviste a bons. Gloazzo de Caritas di Udin.
Si va indevant fevelant dal suces de leture continue de Bibie, di Cjargne, dal inovâl dediaât a bons. Faidutti, grant furlanist dal Friûl di Soreli Jevât e, tes pagjinis internazionâls, un ricuart di Bobby Sands.
E dongje diviers aprofondiments su la situazion dal Friûl, a continuin ancje lis nestris pagjinis di “Furlans, digjitait furlan”.
La Patrie dal Friûl si pues ricevi in abonament o cjatâ tes miôr librariis, ma ancje lei su internet: www.lapatriedalfriul.org.


text:
Est
L'est al è un dai cuatri ponts cardinâi. Al è opuest al ovest e perpendicolâr a nord e sud.
Par un osservadôr logât te superficie de Tiere, l'est al è la direzion sul orizont che al indiche il pont dal cuâl al jeve il Soreli ai ecuinozis. Al è clamât ancje Orient o Jevât.
Cul tiermit "Est" si intint aes nazions orientâls. Cuant al ven doprât in chest mût al po, a seconde dal contest, riferîsi al Medi Orient, ae Europe Orientâl, al Estrem Orient, al Sud-est Asiatic, o ae Asie in gjenerâl.
Te mitologjie norene al esisteve un nanut clamât Vestri, puest a est, che al tignive sù la cube dal cîl.


text:
Al è muart Tullio De Mauro, il linguist talian plui innomenât e plui impuartant almancul a tacâ de seconde metât dal Nûfcent.
La brute gnove le vin lete cualchi ore indaûr, compagn di tancj altris, sul sît di Internazionale, il setemanâl di informazion e di aprofondiment direzût di so fì Giovanni.
Il professôr De Mauro al veve otantecuatri agns e al à insegnât tes universitâts di Napoli, Chieti, Palermo, Salerno e Rome. Alì de Sapienza par trente agns al è stât docent di Filosofie dal lengaç e po di Linguistiche gjenerâl. Al à fat e coordenât un grum di progjets di ricercje e al è stât autôr di une sdrume di publicazions. Jenfri lis oparis che a puartin la sô firme a son la innomenade Storia linguistica dell’Italia unita, la Storia linguistica dell’Italia repubblicana e il Dizionario italiano dell’uso.
Cun di plui, lant daûr dai siei studis su lis lenghis, al à palesât une atenzion gradonone pe culture in gjenerâl e duncje pe int, pes personis che lis lenghis lis doprin, lis imparin, lis scrivin, lis lein, o che a volaressin fâlu, ma no rivin, par vie di plui motîfs.
Cheste atenzion e chest interès a àn cjapât sùù ancje la forme de cussience civiche e dal impegn politic, che lu à puartât a deventâ Conseîr e Assessôr regjonâl tal Lazi tai agns Setante dal secul passsât e Ministri de istruzion tra il 2000 e il 2001.
I siei interès sientifics, culturâi e politics lu àn puartât a vê a ce fâ in plui ocasion cul Friûl, cu la sô pluralitât linguistiche, cu la lenghe furlane e duncje cui furlans, o almancul cun tancj di lôr, impegnâts tal cjamp de difese e de promozion dal furlan tant che patrimoni culturâl, dirit di fonde e oportunitât educative, formative, sociâl e economiche.
A tacâ dai prins agns Setante dal secul stât fintremai a pocjis setemanis indaûr si puedin vualmâ diviersis formis di contats, di confronts e di colaborazions jenfri De Mauro e il mont furlan. La prime ocasion e je stade la iniziative dal parlamentâr comunist Mario Lizzero, che ju veve coinvolzûts lui e il jurist Alessandro Pizzorusso par viodi di fâ alc a pro de metude in vore in concret dal articul 6 de Costituzion de Republiche taliane, par che la tutele des minorancis linguistichis e fos garantide par dutis chês comunitâts, indipendentementri de esistence o mancul di acuardis internazionâi e duncje di un «stât santul» di chê altre bande dal confin.
Ator de seconde metât di chel deceni al jere stât ancje cualchi furlan che, in non de democrazie linguistiche, al veve marcât cualchi ambiguitât des posizions che in chê volte a vignivin clamadis de «linguistiche democratiche» fatis indenant de bande dal mont academic plui viert e plui iluminât. La cuistion e veve cjatade une sô sintesi cualchi an plui indenant e za vie pai agns Otante e ancjemò di plui dopo de jentrade in vore de leç regjonâl 15/1996 e duncje cul inviament di une politiche linguistiche positive a pro dal furlan.
Di in chê volte Tullio De Mauro al è stât un interlocutôr impuartant, massime pe progjetazion e pe realizazion dal Grant Dizionari Bilengâl Talian Furlan (GDBtf), che di chel al è stât consulent sientific e autôr de jentrade di une sô version su cd rom tal 2005, cence dismenteâ la sô cualificade partecipazion ae presentazion de sô version su cjarte fate a Udin ai 29 di Otubar dal 2011.
Par dut ce che al à fat e ancje su la fonde dai contats personâi che cualchidun di noaltris al à vût cun lui, preseant lis sôs cualitâts sientifichis e umanis, si permetìn di ricuardâlu e di saludâlu: mandi, professôr De Mauro, om di culture e di sience e amì de diversitât linguistiche e par chel ancje amì dal Friûl, dal furlan e dai furlans.


text:
“Far sport – Oltre la crisi”, 524 lis domandis rivadis
A son 524 lis domandis di contribût rivadis in Comun par vê acès ai fonts dal progjet “Far sport – Oltre la crisi”, la iniziative dal assessorât pal sport che e vûl judâ lis fameis in dificoltât cu lis spesis par iscrivi i fruts a di une ativitât sportive. Cuasi dutis, ven a dî 479, a son stadis fatis buinis e si dividaran i 57 mil euros metûts a disposizion dal Comun, di Amga Energia&Servizi e de Casse di Sparagn…
Scovacis, il Comun al sosten il panzit ecologjic
Il Comun al judarà cuntun contribût lis fameis che a compraran pai fruts panzits ecologjics lavabii. Inte setemane europeane pe diminuzion des scovacis, che e cole dai 21 ai 29 di Novembar, la Aministrazion e fas partî une iniziative par sbassâ une des sezions di refudums secs plui gruessis e plui dificilis di smaltî. Il panzit nol è dome un element dificil di gjestî intai refudons, ma ancje un grues cost par lis fameis. Doprâ il panzit al puartarès un…
Vinars fieste dai arbui cun 200 fruts des primariis
Ancje chest an il Comun di Udin al conferme la sô adesion ae Zornade dai arbui cul meti sot 26 plantis gnovis inte aree verde di vie Quarto. A plantâlis a saran passe 200 fruts des scuelis primariis Mazzini, Zorutti, Alberti e Nostra Signora dell’Orto judâts dal personâl dal Vert Public dal Comun. L’apontament al è doman, vinars ai 20 di Novembar. Si tache a nûf di matine dal parc Moretti, dulà che i fruts a saran impegnâts cu la…
Indenant la setemane di “Nassûts par lei”
E je tacade la XI “Setemane Regjonâl Nassûts par Lei”, progjet puartât in dute Italie e ideât de Associazion Culturâl dai Pediatis, de Associazion Taliane des Bibliotechis e dal Centri par la Salût dal Frut par fâ cjatâ fruts e libris te prime infanzie. Ancje tai prossims dîs e fintremai a domenie ai 22 di Novembar la biblioteche civiche “V. Joppi” di Udin, la sezion Fantats, lis bibliotechis di circoscrizion e lis librariis de citât che si son zontadis, a…
Ae scuele “Dante” riscjaldament bielzà metût a puest
Al è stât metût a puest il probleme che al à interessât la primarie dal Comun, cun l’implant in servizi ancje in tal Ipsia Ceconi. Te zornade di îr, ai 17 di Novembar, di fat, la dite par la manutenzion dal implant dal ples des scuelis di vie Dante e l’Ipsia Ceconi e a proviodût a meti a puest i tubis de aghe cjalde che va ae scuele comunâl. Inte marinade di vuê, ai 18 di Novembar, i termosifon e…
Dai 17 ai 22 di Novembar “Nati per leggere”
E torne ancje a Udin la setemane di “Nati per leggere”. Dai 16 ai 22 di Novembar a saran 14 i apontaments indreçâts ae leture par fruts. A vierzi la iniziative a saran doi apontaments in program lunis ai 17 di Novembar. Il prin, “Storiolando”, al è indreçât ai fruts dai 4 ai 8 agns e al è in program a 17 inte biblioteche de Cuarte Circoscrizion, in vie Pradamano, il secont “Tantilibri”, al è invezit pai pai fruts dai…
Cun martars “Energia in gioco” e scree l’ex Macel
Si è tignude vuê la presentazion uficiâl de edizion 2015 di “Energia in gioco”, in program dai 10 ai 14 di Novembar. Cun 23 partners uficiâi e passe 90 apontaments, la manifestazion si presente siore di iniziativis: si va dai laboratoris creatîfs ai esperiments su lis trasformazions energjetichis, dai percors di scuvierte des risorsis rignuvibilis ae esplorazion par mieç dal zûc dai fenomens energjetics, cence dismenteâ leturis, proiezions, seminaris e esposizions simpri leâts al mont de energjie. Protagonistis dal event,…
Il Comun al invie la iniziative “Premio Giovani”
Cun chest an il Comun di Udin al invie la iniziative “Premio Giovani – Giovani di Pre.Gio.” par dâi un ricognossiment ai fantats che a àn savût fâsi notâ te scuele, tal volontariât e tal sport. Trê, di fat, lis sezions previodudis. Une e sarà dedicade ai câs di ecelence tes scuelis secondariis di secont grât de citât. A saran i dirigjents scolastics dai diviers istitûts a proponi i nons dai candidâts framieç dai students che, vie pal an scolastic…
“Far sport – Oltre la crisi” domandis fin ai 30 di Novembar
Al è ancjemò cualchi dì par presentâ domande pal contribût comunâl “Far sport – Oltre la crisi”. Cun di fat, al è stât slungjât fintremai i 30 di Novembar il tiermin par presentâ lis domandis par gjoldi di un contribût economic dal 50% e fin a di un massim di 150 euros, par cuvierzi lis spesis che lis fameis a varan par iscrivi i fîs a di une dissipline sportive dilunc vie dal an scolastic 2015-2016. Il benefici, che al…
Al vie lunis i apontaments di “Tantilibri” e “Storiolando”
E torne a tacà lunis, ai 2 di Novembar, e e larà indenant fin ai 18 di Avîl 2016 la XXI edizion di “Tantilibri”, inmaneade de Sezion Ragazzi de biblioteche civiche “Joppi” e indreçade ai fruts dai 18 ai 36 mês. Ogni lunis, di 17 a 18, i fruts e i lôr gjenitôrs a podaran scuvierzi i prins libris, cu la colaborazion dai Servizis Prime Infanzie e l’ intervent des educatricis dai Nîts dal Comun. Simpri lunis, cun di plui,…


text:
Joibe ai 25 Avost, h 21:00
Cun
Sergio Cecotti - Mssimo Garlatti-Costa
Carlo Della Giusta - Fabiano Fantini
Nando Patat - Massimo Somaglino
Idee e presentazion Federico Rossi
Musiche cun
Mirko Cisilino trombe
David Cej armoniche
Martino Isola cuintribas
La carateristiche di chest apontament anuāl, rivāt a la tierce edizion, e je chź di ospitā cualchi progjet in fieri chal ą un leam cu la lenghe e la culture furlanis, jodudis cuntun voli di prospetive, cun chź di meti in zūc la creativitāt e la capacitā di inovazion.
E je une ocasion pardabon uniche, che cīr di capī cualis cha son lis tindincis in vore e lis gnovis prospetivis culturāls cha vegnin indevant tal orizont, e di misurā il pźs reāl dal potenziāl di rigjenerazion da lidentitāt storiche-culturāl dal Friūl in chest moment storic. Lu provaran la presentazion di cualchi tessare dal mosaic siōr di progjets, ideis, ricercjis e sperimentazions cha son cumņ daūr a vignī fūr tai ambits espressīfs difarents dal teatri, da la musiche, dal cine, da la produzion leterarie e di altri gjenar.
Joibe ai 28 _ h 21.00
Leture seniche
Vinars ai 05 _ h 21.00
Inaugurazion mostre
Lunis ai 08 _ h 21.00
Film-documentari
Dai turcs tal Friūl ai turcs in Europe
Joibe ai 11 _ h 21.00
Incuintri cun Philippe Daverio
Joibe ai 18 _ h 19.00
Concert tal Templi Vegjetāl
Domenie ai 21 _ h 21.00
Concert-spetacul
Provis viertis di culture furlane
Joibe ai 25 _ h 21.00
Varietāt culturāl
Lā vie di lą (Furlans da lEurope da lEst)
Lunis ai 29 _ h 21.00
Documentari-dibatit
Joibe ai 01 _ h 00.00
Residence artistiche
Joibe ai 01 _ h 21.00
Serade multimediāl
Sabide ai 03 _ h 21.00
Inaugurazion da la mostre
Martars ai 06 _ h 21.00
Serade di poesie
Ass. culturāl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Assie
La Assie (in todesc: Hessen) e je un dai 16 stâts federâts de Gjermanie. Il cjâf lûc al è la citât di Wiesbaden.
Tabele dai contignûts
Gjeografie[cambie | modifiche il codiç]
La Assie si cjate te Gjermanie centri-ocidentâl. E confine a Nord-Ovest cul Nord Ren-Vestfalie, a Nord cun la Basse Sassonie, a Est cu la Turingje, a Sud-Est cu la Baviere, a Sud cul Baden-Württemberg e a Ovest cun la Renanie-Palatinât.
I flums plui impuartants a son il Ren, che al scor al confin cun la Renanie, il Fulda' e il Lahn.
La popolazion e je concentrade soredut te zone meridionâl dal stât, dulà che si cjatin lis citâts plui impuartantis, come Francfurt, Wiesbaden e Darmstadt.
Storie[cambie | modifiche il codiç]
Tal inizi de etât di mieç, la Assie e jere parte de Turingje, ma daspò de vuere di succession turingjiane (1247-1264), la regjon e otignì la indipendence, par deventâ une contee dal Sacri Roman Imperi. Il stât al esistì fin tal 1567, cuant che Filip I d'Assia al murì. La Assie e fo dividude in cuatri stâts plui piçui, lassadis ai cuatri fiis di Filip: Assie-Kassel, Assie-Darmstadt, Assie-Rheinfels e il preesistent Assie-Marburg.
Dilunc de Republiche di Weimar, Assie-Nassau e Assie a jerin dôs regjons aministrativis de Gjermanie. Dopo de seconde vuere mondiâl, tal 1945, il stât dal Assie al fo costituît tal interni de zone di ocupazion statunitense, unint i stâts di Assie (-Darmstadt) e Assie-Nassau. La bande di Assie su la rive ocidentâl dal Ren e deventà part de Renanie-Palatinât.
Division aministrative[cambie | modifiche il codiç]
La Assie e je dividude in 3 distrets guviernatîfs: (Regierungsbezirke): Kassel, Gießen e Darmstadt.
I 21 circondaris rurâi a son:
Politiche[cambie | modifiche il codiç]
Dal 1999 il president dal stât al è Roland Koch, dal partît dal CDU.
Viôt ancje[cambie | modifiche il codiç]
Leams[cambie | modifiche il codiç]
- (todesc) Sît ufiziâl dal stât


text:
Laboratoris didatics in lenghe furlane
I laboratoris didatics metûts a disposizion de rêt a son dai incuintris fra un espert esterni e i students di une o plui classis. Inte prime part dal laboratori l'espert al ten une piçule conference in lenghe furlane sul teme dal incuintri, la seconde part e je invezit dedicade a aprofondiments e domandis di bande dai students. Ducj i laboratoris didatics a àn une durade di cirche dôs oris.
Laboratoris a disposizion pal a.s. 2018/19
- Disponibii in orari curicolâr
"Par desideri di miôr furtune"
Friûl, di tiere di emigrazion a tiere di imigrazion.
Cun J. P. Grossutti ricercjadôr e storic.
Lino Straulino
"Chês di une volte ... chês di cumò"
Il sisteme melodic e metric de tradizion furlane.
Cun L. Straulino musicist e cjantautôr.
Igor Londero
"Taramot '76: memorie e autocussience"
Il moviment des tendopolis inte ricostruzion dal Friûl.
Cun I. Londero ricercjadôr e storic.
Luca De Clara
"I mosaics dal paviment de basiliche di Aquilee"
Storie e interpretazions a confront.
Cun L. De Clara gjornalist e insegnant.
Carli Pup
"Chê altre Europe"
Comunitâts minorizadis e minorancis linguistichis inte UE.
Cun C. Pup gjornalist radiofonic.
Walter Tomada
"Friûl e Italie"
150 agns di storie e culture traviers la leterature.
Cun W. Tomada, insegnant e gjornalist.
Enos Costantini
"Storie de agriculture in Friûl"
Elements par une sielte cussiente de proprie alimentazion.
Cun E. Costantini agronom e insegnant.
Cristina Di Gleria
"Pasolini in Friûl"
Su lis olmis dal poete di Cjasarse.
Cun C. Di Gleria, insegnante.
Marco d'Agostini
"Cine furlan"
La creazion audiovisive. Lengaç veicul di une lenghe.
Con M. D'Agostini, regjist.
Gianfranco Zuliani
"Imparâ a programâ divertintsi"
Laboratori di informatiche creative.
Cun G. Zuliani, svilupadôr software.
Michele Polo
"Tabaiâ denant dal public"
Il teatri nus jude a lâ oltri lis nestris dificoltâts.
Con M. Polo, atôr.
Dj Tubet
"Lenghe furlane te musiche contemporanie"
Esemplis di rap e reggae par furlan.
Con dj Tubet, musicist.
Bruzio Bisignano
"Vivi e lavorâ cence fâsi mâl"
La sigurece in sene.
Con B. Bisignano, espert di sigurece.
Pauli Cantarut, Leo Virgili
"Suns Europe"
Cognossi lis lenghis minoritariis midiant de art.
Cun P.Cantarut, L.Virgili.
- Disponibii in orari curicolâr e extracuricolâr
Fabio Boltin
"Piçul cors di lenghe furlane"
4 lezions di 1 ore e mieze par tacâ a scrivi par furlan
Cun F. Boltin, formadôr.
Par prenotazions e informazions:
email: info@scuelefurlane.it
tel.0432 501598 int. 5


text:
LA POESIE. NEDÂL (1959)
A è la not di vea.
Il cîl, dal dì a la sera
a si è fat neri font.
Si sint difûr la buera
ch’a sofla jù da mont.
Doman, cui sa, al nevea.
I vin finît di cena
da tant. Nissun ‘l à sum.
Nissun al dîs peraula.
La buera a môf il lum
ch’al brusa su la taula.
Mê mari a è li ch’a pena (…)
Siro Angeli (1913-1991). Nassût a Cesclans, al à vivût a Rome, dulà che al à lavorât par tant timp te Rai. Personalitât poliedriche di inteletuâl, scritôr, critic di teatri, dramaturc e poete, al à vût scrits radiodramis, senegjaturis, adataments pal cine di romançs e al à fat fintremai l’atôr intal film di Vittorio Cottafavi, Maria Zef (1980). La poesie chi ripuartade, che e fevele di une famee cjargnele che la gnot di Nadâl e spiete il pari emigrant, e fâs part de racuelte L’aga dal Tajament (1986).
par cure di Laurin Zuan Nardin


text:
A voltis nus capite di no savê cemût pronunciâ ben une peraule intune lenghe foreste, o sintìn par television une pronuncie che no nus sune tant juste. La soluzion al è un sît come Forvo, dulà che si cjatin plui di un milion di pronunciis par 268 lenghis. Lis pronunciis a vegnin dai utents regjistrâts che a puedin zontâ ancje lis peraulis che no son (al è propite specificât che ancje lis brutis peraulis a mertin un puestut). E la robe plui interessante e je che cuant che un si regjistre al met ancje di dulà che al è, cussì di permeti di confrontâ i acents dai puescj. Chest po al podarès jessi ancjemò plui interessant par une lenghe come il furlan, dulà che si cjatin un grum di acents diviers, un plui biel di chel altri.
I autôrs dal sît a àn za proviodût une sezion pal furlan, che par dî la veretât e je par cumò a vonde puare, ma sperìn che cul timp si slargjedi. Jo il mê piçul contribût lu ai dât!


text:
Ecelencis in vacje
Il 2016 al è stât un an di inovâi, biei o bruts che sedin stâts. No vin sintût fevelâ però che o sin a 30 agns che la vacje furlane pezzata rossa friulana e je deventade pezzata rossa italiana. Nassude intal 1870 incrosant la vecje raze clamade Furlane cun la raze Svuizare Simmental, e je une vore preseade sei pe cjar che pal lat che e fâs. Cognossude di in chê volte come pezzata rossa friulana, cuntun decret dal 1986 di friulana e je deventade italiana.La vacje frisone e je restade frisone, mighe olandese, ancje se i frisons a son dentri di un altri Stât, e cheste tipicitât la cognossin ducj istès pûr no jessint la Frisie un Stât ricognossût.
Dome i furlans a son cussì bogns di fâsi mandâ lis lôr ecelencis in… vacje.


text:
27 di Fevrâr
Il 27 di Fevrâr e je la 58° zornade dal Calendari Gregorian. A mancjin 307 zornadis pe fin dal an (308° se l'an al è bisest).
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 1511 - E jê la Crudel Zoiba Grassa. Almancul 3000 contadins, vignûts a fâ il carnevâl a Udin, a la false notizie butade fûr di Antonio Savorgnan che lis trupis imperiâls a son rivadis a Pradaman e tachin a botinà i palaç dai nobii sturmiârs. Scomence cussì la plui grande rivolte contadine europeane de etât rinassimentâl.
Vie pal mont[cambie | modifiche il codiç]
- 1844 - La Republiche Dominicane si separe di Haiti.
- 1933 - Il parlament todesc, il Reichstag, al ven incendiât.
- 1967 - La Dominiche e divente indipendent dal Ream Unît.
- 1976 - Il Sahara Ocidentâl si declare indipendent de Spagne.
- 1999 - Abdullah II al divente re de Giordanie.
Nassûts vuê[cambie | modifiche il codiç]
- 1867 - Irving Fisher, economist merecan († 1947)
- 1873 - Enrico Caruso, cjantant di liriche talian († 1921)
- 1902 - John Steinbeck, scritôr merecan, premi Nobel pe leterature tal 1962. († 1968).
- 1928 - Ariel Sharon, gjenerâl, prin ministri di Israel.
- 1932 - Elizabeth Taylor, atore merecane.
- 1943 - Mal, cjantant inglês.
- 1946 - José Carreras, cjantant di liriche spagnûl
- 1952 - Maria Schneider, atore francese.
Muarts vuê[cambie | modifiche il codiç]
- 1989 - Konrad Lorenz, etolog austriac (n. 1903)
- 2005 - Franco Bracardi, pianist talian (n. 1935)
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- Republiche Dominicane - Fieste nazionâl
Religjosis[cambie | modifiche il codiç]
- San Leandri


text:
Segnaletiche paritarie talian-furlan: il biel esempli de biblioteche di Tavagnà
A Novembar e je stade screade la gnove sede de biblioteche comunâl di Tavagnà, une struture spietade di tant timp al servizi de comunitât locâl. Ma no dome di chê: la biblioteche e fâs part dal Sisteme Bibliotecari di Udin e dal hinterland udinês, duncje ancje di un teritori plui slargjât, e e pues vignî buine ancje par chel tal cjamp de informazion, dal divertiment e de agregazion.
Une biele notizie, duncje, ma a chest si zonte une notizie biele ancje tant: in dute la comunicazion dentri (cartei, indicazions e v. i.) si dopre in maniere paritarie furlan e talian. Cussì al sarà ancje pai avîs o comunicazions che a laran fûr (depliant, avîs di cunvignis o iniziativis e v. i.).
Une iniziative che e varès di jessi normâl: ogni gnûf cartel public tes zonis furlanofonis al varès di jessi bilengâl. Magari cussì no, che un Comun lu vedi fat e je une notizie, invesit che une pratiche normâl. Propit di pôc, invezit, a son stâts dai comuns che no àn fat cussì.
Par dî un, chel di Udin, che nol à metût i cartei bilengâi cuant che al à tornât a fâ la segnaletiche di strade intune zone ae fin di viâl Cadore. O fasìn presint che fâ cartei cun dôs scritis al coste compagn, sore che jessi just.
La biblioteche di Tavagnà e je intun lûc centrâl di Felet, dongje des scuelis, dal municipi e di altris struturis di incuintri e al dopre tal stes timp un spazi bandonât rindintlu funzionâl. La struture e met a disposizion libris, la racuelte “Cine” cun dvd e blu-ray, periodics e ancje la pussibilitât di doprâ lis postazions informatichis e telematichis in spazis luminôs e comuts sedi pai grancj che pai piçui. ❚
✒ Redazion


text:
jueves, 28 de julio de 2011
¿Vivi bessôi ise une sielte o une imposizion?
Lis personis no cubiadis a son un grup demografic in cressite tal mont ocidentâl. A Buenos Aires tra no maridats, separâts, divorziâts o vedui, si calcole la metât de popolazion cirche.
----
Seont studis, cuatri su dîs, tra 25 e 65 agns a declarin sei “discubiâts”, ancje ricognossint che a podaressin cambiâ di categorie se cjatassin la persone juste.
L’aument dai no sposats si lu relazione cun la instabilitât des unions. Il posponi tra i zovins il prin compromès, la traietorie su la autonomie des feminis, lis lôr consistentis richiestis tal cjatâ un gnûf "partner".
----
Chest cambi al altere lis formis des relazions, significant che la gran part al travierse un periodi de sô vite adulte, sedi par sielte o par imposizion, cence rivâ a formâ nissun leam seri.
----
Par tancj di lôr il no sposâsi al è sinonim di intimitât e libertât individuâl, concedint une centralitât tai risultâts professionâi, saldant dai leams cun amîs e fîs, favorint une intense vite sociâl. Altris a àn la sensazion di sei isolâts, un fenomen des grandis citâts, dulà che la socialitât dai altris e je plui visibile, che po provocâ une dolorose cjalade in chei che si sintin bessôi. I umans o sin individuis integrats e socievui.
----
Studiis sientifics a mostrin che la gran part des personis no puedin vivi a plen, cence vê par dongje dai afiets, cui cuai podè interagjî. A mostravin ancje che i contats sociâi cun rets di grandis dimensions, dispès e aumente la sensazion di ben stâ. Tes grandis citâts, la metât cirche des personis a vivin solis, che a vedin o no une cubie, ognidun a cjase sô.
----
Ciertis carateristichis de vite moderne a aumentin lis sensazions di solitudin: i spazis publics a àn lassât di sei sîts di incuintri; alts nivei di sfiducie interpersonâl a son privativis di ambients cun grandis disparitâts sociâls e ancje lis gnovis tecnologjiis spes a rinfuarcin l’isolament.
Se lis relazions di cubie a son efimaris, ¿i leams sociâi si slaçarano o si trasformarano tal timp?
----
Rigjavât da un articul di un cuotidian. Galliano lu a sintetizât e tradot al furlan.
----
martes, 12 de julio de 2011
Il purcitut
La siore e jere simpri vistide di neri e strissinave ridint i reumatics dal dormitori ae sale. Altris abitazions a no'nd jere; chel si, un barcon che al dave suntun piçul zardin brun. E cjalà l’orloi che al pendolave dal so pet, e pensà che al mancjave oltri une ore ae vignude dai fruts. No jerin siei. A voltis doi, a voltis trê che rivavin des cjasis in ruvine, passant la plaçute, traviersant il puint di bree sore il fossâl cumò sec, infuriadis lis aghis tai temporâi d’Invier.
Ancje se i fruts a scomençarin a là ae scuele, e rivavin simpri a scjampâ des lôr cjasis e aulis, te ore de pegrece e dal pisul. Ducj i doi o i trê; a jerin sporcs, plens di fan e fisichementri diviers. La anziane e rivave simpri a ricognossi in lôr cualchi carateristiche dal nevôt pierdût; a voltis a Zuan ai corispuindevin i voi o la francjece dai voi e de bocje tal ridi; altris, lis cjatave in Milio o Guido. Nol passave nissun dopo misdì cence che si ves riprodot cualchi segn, cualchi mot dal nevôt.
E pasà cence premure ae cusine par preparâ lis trê scudielis di cafelat e lis fritulis che involuçavin miluçs codogns.
Chel dopomisdì i fruts no sunarin il campanel dal puarton, ma batiint cun lis aìnis il cristal de puarte de jentrade, la anziane e à tardât a sintiju, i colps a continuarin insistents, cence aumentà la lôr fuarce. Al finâl, e je passade ae sale par comodâ la taule, la vecje e sintì il rumôr e viodè lis trê figuris che vevin za fât lis scjalis.
Sentàs ator de taule, cui smursiei sglonfs de dolcece dai pasticins, i fruts a ripeterin lis stessis monadis, si acusarin fra di lôr dai fracàs e tradiments. La anziane no ju capive e ju cjalave mangjâ e veve un ridi imobil; e decidè che Milio i faseve ricuardâ al nevôt plui di chei doi altris. Sore dut cui moviments des mans.
Intant che lavave lis scudielis in cusine e sintì il cor des ridadis, il rumôr di vôs cidinadis dal segret, po dopo il cidinôr. Cualchidun dal cjaminâ cautelôs si svicinave, je no podè sintì il rumôr sort dal fier tal cjâf. No a sintût plui altri, brancolant e colà par tiere, restant cuietute sul paviment de sô cusine.
A ciririn in ducj i mobii de cjamare, sot il materàs. Dividintsi i biliets di bancje e lis palanchis. Zuan ai disè a Milio: - Dai un altri colp, no si sa mai.
A cjaminarin a planc sot i rais dal soreli, rivâts al breon dal fossalon, ogni un al tornà par separât al cuartîr miserabil, ogni un tal so cjasot, Guido, cjatantsi tal so, vueit come simpri tai daspò misdì, al alçà sù, dai vistîts, dai rotams, des scovacis, da un casetin che al veve dongje il so jet, tirant fûr une musine blancje e maglade al metè dentri la cjarte monede e lis palanchis, une musine in zes a forme di purcit cuntune fressure su la schene.
---
Une conte di: Juan Carlos Onetti scritôr Uruguayan (Montevideo 1909, Madrid 1994)
---
La traduzion al furlan e je di Galliano De Agostini
---
---
Suscribirse a: Entradas (Atom)


text:
Satane
Creature spirituâl.
Il non al ven dal tiermin ebraic "satàn" che al vûl dî "opositôr" Di fat lui al è il principâl aversari dal Idiu e di ducj i soi adoradôrs.
Al ven ancje clamât "Diaul" che al ven fûr dal grêc "diàbolos" che al significhe "calugnadôr".
Inte Biblie al ven identificât cul sarpint origjinari e al è sinonim di ingjanadôr e bausâr. Al à simpri cirût di fruçà la lealtât dai adoradôrs dal Idiu e al à tentât, cence però rivâ, parfin il fi dal Idiu, Jesus Crist.
L'esistence di Satane e je une limpide dimostrazion dal parcè, pûr suspirant la maiorance des personis di vivi in pâs, che l'umanitât e je invezit dolentrade di velen, prepotence, vueris che a àn tocjât une intensitât tâl di menaçâ la stesse esistence dal gjenar uman.


text:
IL PERSONAÇ STORIC. Nicolau di Manià /
Nicolau di Manià (1423 – 1485), architet, matematic e inzegnîr, al progjete un sisteme di canâi che a puartaran la aghe dal Celine fin dentri le vile di Davian, colegantsi cul Nunciel par traspuartâ lens fin dentri le citât di Pordenon. Al pensarà ancje a le realizazion di mulins e di fariis, che a saran la prime olme par une trasformazion in clâf protoindustriâl de drete dal Tiliment. Un so grant progjet, che lui si ere insumiât di fâ, e sarès stade le canalizazion da lis aghis de Ledre e dal Tiliment par podê dâi une gnove sburtade a la agriculture de plane furlane. Prime si è oponût il Senât di Vignesie, che probabilmentri al veve pôre di une cressite masse libare de Patrie; po dopo il progjet al è colât parcè che la comunitât di Glemone i à fat cuintri. Lavorant sui siei studis a rivaran a metilu in pîts dome che tal secul XIX. ❚
✒ Agnul Floramo


text:
Pari Nestri
Il Pari Nestri (par latin Pater Noster) e je probabilmentri une des preieris plui cognossudis de religjon cristiane e si cjatile tal vanzeli di Matieu al cjapitul 6, versets dal 9 al 13, inte Biblie furlane a pagjine 2051.
Secont il Testament Gnûf, la orazion e je stade tirade fûr di Jesus di Nazareth cuant che i apuestui i domandarin di judâju e vuidâju inte preiere. E je clamade "Pari Nestri" parcè che inte dotrine de Trinitât, acetade di une vore di variants dal Cristianisim, Jesus al è considerât la incarnazion di Diu su la Tiere, che par chel al è clamât "Signôr".
In cualchi traduzion a son stadis zontadis un pâr di riis che a disin: "to al è il ream, tô e je la potence e tô e je la glorie, tai secui dai secui".
Cheste preiere e fâs part di une resonade ben plui largje di Jesus, chê dal Sermon dal Mont.
Pari nestri par furlan[cambie | modifiche il codiç]
Pari nestri che tu sês in cîl, che al sedi santifiât il to nom, che al vegni il to ream, che e sedi fate la tô volontât sicu in cîl cussì ancje in tiere. Danus vuê il nestri pan cotidian e pardoninus i nestris debits sicu ancje nô ur ai pardonìn ai nestris debitôrs E no stâ menânus in tentazion ma liberinus dal mâl. To al è il ream, tô e je la potence, tô e je la glorie tai secui dai secui. Amen.
Pari Nestri te Biblie de C.E.I. (voltade di don Antonio Bellina)[cambie | modifiche il codiç]
Pari nestri, che tu sês tai cîi, ch'al sedi santificât il to non, ch'al vegni il to ream, ch'e sedi fate la tô volontât come in cîl, cussì in tiere. Dànus vuè il pan che nus covente, parinus jù i nestris debiz come che nô ur ai parìn jù ai nestris debitôrs e no sta molânus te tentazion, ma liberinus dal mâl. Amen.


text:
Ogni mês si fâs la lune, ogni dì si impare une e sù par jù ogni setemane e salte fûr une buine gnove che e tocje la produzion musicâl par furlan, tra premis, jessudis discografichis, events e iniziativis di rilevance internazionâl. Une setemane indaûr e jere chê de biele partecipazion di Loris Vescovo ae serade di premazion de Targa Tenco, sul palc dal teatri Ariston di Sanremo: discors par furlan e un live set di alt nivel, a conferme che il ricognossiment cjapât in chê ocasion al è plui che meretât, «alla faccia del dialetto e dei dialettanti»… Prime ancjemò e jere stade la sodisfazion de edizion di chest an di Suns, il Festival de cjançon in lenghe minoritarie che al cuvierç la Europe alpine e mediteranie, che si à davuelt a Udin. Cumò il svint positîf al è chel che al sofle di Oldenburg, la citât dal nord de Gjermanie là che vinars passât e je stade fate la finâl continentâl dal concors pe musiche tes lenghis minorizadis, Liet International.
Cun di fat il premi finâl al è stât vinçût di Martina Iori, la zovine cjantautore de Val di Fasse che ai 15 di Novembar e veve za colpît lis orelis, il cûr e il cerviel dal public dal teatri Palamostre di Udin e de jurie di Suns. La sô cjançon par ladin ‘Via con mia musega’ e à vût il numar plui alt di ponts de bande de jurie internazionâl che e à valutât lis cjançons e li esibizion di ducj i dîs concorints dal festival fat te Basse Sassonie.
Al è stât un sucès che plui di cualchidun al calcolave pussibil se no ancje probabil za intant de semifinâl dal Liet International pe Europe dal sud, stant che chê cjançon, cussì biele, frescje e semplice e chel istès rafinade e plene di sostance, tra composizion, arangjament e esecuzion, e someave vê dutis lis carateristichis che a coventin par convinci components di jurie cun guscj e ategjaments ancje avonde diferents in cont di musiche e di ûs des lenghis in musiche, tra tradizion e inovazion. Chescj pronostics, fats indenant cun convinzion ma cence masse sunsûr, a àn cjatât conferme inte maniere miôr.
La vitorie di Martina Iori e je la prime afermazion di musiciscj ladins tal Liet International.
La sô afermazion si pues calcolâle ancje une vitorie furlane, almancul par doi motîfs.
Di une bande par vie che, dongje dal baterist di Moena, Enrico Tommasini, le compagnave ancje un musicist furlan, il bassist Mirco Tondon. Di chê altre parcè che la vitorie finâl e je stade une esplicite certificazion de cualitât di Suns, cemût che al è saltât fûr in particolâr chest an. Cun di fat Martina Iori e je rivade a Oldenburg propit par vie di vê cjapât part al festival de Europe alpine e mediteranie che al è nassût in Friûl tal 2009 e che al è stât inmaneât a Udin ancje chest an. Si podarès fevelâ di une dople conferme, stant che simpri di Suns, ma de sô edizion dal an passât, al rivave ancje un altri dai protagoniscj plui interessants de serade di Oldenburg, i rappers sarts Forefingers Up!, che cuntun toc dai contignûts fuarts tant che ‘Sa luxe ‘e su soli’ e cuntune tignude dal palc perfete a àn rivât adore a brincâ il tierç puest te graduatorie finâl, daûr de vincidore e dal Aila Duo. Cheste cubie di cjantantis e musicistis di lenghe sami de Finlandie, secondis in classifiche cuntune cjançon biele e particolâr, ‘Naharij kandâ’, e à vût un premi speciâl daûr de valutazion di ducj i musiciscj.
In confront cu lis edizions di cualchi an indaûr – par esempli chê di Udin dal 2011 – il Liet International al à dât la impression di vê un profîl un tic plui bas, sot diviersis cjaladuris.
Dal pont di viste musicâl, par esempli. In chest sens e pues vê pesât la divierse modalitât di selezion dai partecipants, tra finaliscj che a rivin alì dal Liet International dopo vê vinçût une semifinâl euroregjonâl o dopo vê fat un concors regjonâl o ben su la fonde de sole presentazion di une regjistrazion.
Cualchi concorint al à rivât a esprimisi miôr te jam session che e à caraterizât il tierç timp, fûr concors, che dentri de serade uficiâl.
Cun dut achel si à confermade la validitât di manifestazions di cheste fate – il Liet International e soredut Suns, che chest an al è stât ancjemò plui memorabil – par plui resons.
Tant che ocasions di incuintri, di cognossince e di confront in cont di lenghis, di dirits linguistics e di creativitât in musiche, tra personis, musiciscj, entitâts plui o mancul istituzionâls e espressions di comunitâts linguistichis, regjons e nazionalitâts de Europe. Tant che azions di promozion de ricjece de diversitât linguistiche. E tant che promemorie dal fat che une altre Europe e je pussibile: chê pardabon unide te diversitât.
Doman, ai 16 di Dicembar, in direte a tacâ di 11 a buinore e miercus ai 17 in repliche a 1 dopomisdì, dentri di Babêl, Europe, la trasmission di Onde Furlane dedicade ae produzion musicâl tes lenghis minoritariis in Europe, e sarà une interviste bilengâl (par furlan e par ladin) cu la autore e interprete de cjançon ‘Via con mia musega’, vincidore dai doi festivals europeans.
Il program si pues scoltâlu su lis frecuencis de radio libare dai furlans e ancje in internet ae direzion www.ondefurlane.eu.


text:
coloriage garcon anime 3 ans anime pour garcon coloriage dessin anime garcon.
coloriage garcon anime manga chat coloriage dessin anime garcon.
coloriage garcon anime per pan est en par refuse la croch coloriage dessin anime garcon.
coloriage garcon anime action man coloriage dessin anime garcon.
coloriage garcon anime exceptional anime 4 ans pour garcon 3 ans coloriage dessin anime garcon.
coloriage garcon anime garcon anime la face a a anime garcon coloriage dessin anime garcon.
coloriage garcon anime anime coloriage dessin anime garcon.
coloriage garcon anime bill coloriage dessin anime garcon.
coloriage garcon anime pour 4 coloriage dessin anime garcon.
coloriage garcon anime pour ado garcon anime manga pour ado download by coloriage dessin anime garcon.
coloriage garcon anime pour 4 ans 9 coloriage dessin anime garcon.
coloriage garcon anime pat coloriage dessin anime garcon.
coloriage garcon anime nos garcon a ssin pour c coloriage dessin anime garcon.
coloriage garcon anime son supers nanas sins cartoon nwork coloriage dessin anime garcon.
coloriage garcon anime garcon anime boy vector illustration sin tenant anime garcon garcon anime coloriage dessin anime garcon.
coloriage garcon anime coloriage dessin anime garcon.
coloriage garcon anime anime anime coloriage dessin anime garcon.
coloriage garcon anime pour 4 s a coloriage dessin anime garcon.